               IL-KUMMISSJONI EWROPEA
            Brussell, 16.7.2015
            COM(2015) 346 final
            2015/0152(NLE)
            Proposta għal
            DEĊIŻJONI TAL-KUNSILL
            dwar il-konklużjoni tal-Protokoll inizjalat fl-20 ta’ Marzu 2015 li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn il-Komunità Ewropea, minn naħa waħda, u l-Gvern tad-Danimarka u l-Gvern Awtonomu ta’ Greenland, min-naħa l-oħra

               MEMORANDUM TA’ SPJEGAZZJONI

               1. IL-KUNTEST TAL-PROPOSTA

               Abbażi tad-direttivi rilevanti ta’ negozjati
                  1
               , il-Kummissjoni nnegozjat mal-Gvern tad-Danimarka u mal-Gvern ta’ Greenland f’isem l-Unjoni bil-għan li ġġedded il-Protokoll tal-Ftehim ta’ Sħubija dwar is-Sajd bejn l-Unjoni Ewropea, minn naħa waħda, u l-Gvern tad-Danimarka u l-Gvern Awtonomu ta’ Greenland, min-naħa l-oħra. Wara dawn in-negozjati, ġie inizjalat Protokoll ġdid fl-20 ta’ Marzu 2015. Dan il-Protokoll ikopri perjodu ta’ ħames snin li jibda mid-data tal-applikazzjoni provviżorja stipulata fl-Artikolu 14 tiegħu, jiġifieri mid-data tal-iffirmar tiegħu u minn wara l-1 ta’ Jannar 2016.

               Il-Protokoll il-ġdid huwa konformi mal-għanijiet tal-Ftehim ta’ Sħubija dwar is-Sajd, isaħħaħ il-kooperazzjoni bejn l-Unjoni Ewropea u Greenland u jippromwovi qafas ta’ sħubija għall-iżvilupp ta’ politika sostenibbli tas-sajd u għall-użu responsabbli tar-riżorsi tas-sajd fiż-żona tas-sajd ta’ Greenland, fl-interess taż-żewġ Partijiet. Il-Protokoll joffri opportunitajiet tas-sajd għall-bastimenti tal-Unjoni Ewropea fiż-żona tas-sajd ta’ Greenland, skont il-miżuri ta’ konservazzjoni u ta’ ġestjoni rilevanti u fil-limiti tal-kwantità żejda disponibbli.

               Iż-żewġ Partijiet qablu li jikkooperaw biex jimplimentaw il-politika settorjali tas-sajd ta’ Greenland u għal dak il-għan se jkomplu d-djalogu politiku dwar l-ipprogrammar rilevanti.

               Abbażi ta’ dan, il-Kummissjoni qed tipproponi li l-Kunsill jadotta din id-Deċiżjoni.

               2.IR-RIŻULTATI TAL-KONSULTAZZJONIJIET MAL-PARTIJIET INTERESSATI U TAL-VALUTAZZJONIJIET TAL-IMPATT

               Saru konsultazzjonijiet mal-partijiet interessati fil-kuntest tal-evalwazzjoni ex-post tal-Protokoll għall-2013 sal-2015. Saru konsultazzjonijiet ukoll mal-esperti mill-Istati Membri u mill-industrija waqt laqgħat tekniċi. Barra minn hekk, l-evalwazzjoni tirrifletti l-fehmiet tal-partijiet ikkonċernati u tal-awtoritajiet tas-sajd ta’ Greenland. Minn dawn il-konsultazzjonijiet ħareġ li jkun ta’ benefiċċju kemm għal Greenland u kemm għall-Unjoni li jiġġedded il-Protokoll tal-Ftehim ta’ Sħubija dwar is-Sajd.

               3.ELEMENTI LEGALI TAL-PROPOSTA

               Din il-proċedura dwar id-Deċiżjoni tal-Kunsill, bil-kunsens tal-Parlament Ewropew, dwar il-konklużjoni tal-Protokoll il-ġdid, qed tinbeda b’mod parallel mal-proċedura marbuta mal-iffirmar, f’isem l-Unjoni Ewropea, u l-applikazzjoni provviżorja tal-Protokoll il-ġdid.

               4.IMPLIKAZZJONI BAĠITARJA

               Il-Protokoll il-ġdid jipprevedi kontribuzzjoni finanzjarja annwali totali ta’ EUR 17 799 978 fis-sena għaż-żmien kollu li matulu jdum għaddej. Dan l-ammont jikkorrispondi għal: a) EUR 13 168 978 fis-sena għall-aċċess għaż-żona tas-sajd ta’ Greenland, b) EUR 2 931 000 fis-sena li jikkorrispondu għall-pakkett finanzjarju addizzjonali mħallas mill-UE biex tiġi appoġġata l-politika tas-sajd ta’ Greenland u c) EUR 1 700 000 bħala riżerva annwali għal opportunitajiet tas-sajd ġodda u addizzjonali li l-UE tista’ taċċetta skont il-pariri xjentifiċi u r-riżorsi żejda.

               2015/0152 (NLE)

               Proposta għal

               DEĊIŻJONI TAL-KUNSILL

               dwar il-konklużjoni tal-Protokoll inizjalat fl-20 ta’ Marzu 2015 li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn il-Komunità Ewropea, minn naħa waħda, u l-Gvern tad-Danimarka u l-Gvern Awtonomu ta’ Greenland, min-naħa l-oħra

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-Artikolu 43(2), flimkien mal-punt (a)(v) tat-tieni subparagrafu tal-Artikolu 218(6) tiegħu u mal-Artikolu 218(7) tiegħu,

               Wara li kkunsidra l-proposta tal-Kummissjoni Ewropea,

               Wara li kkunsidra l-kunsens tal-Parlament Ewropew
                  2
               ,

               Billi:

               (1)Fit-28 ta’ Ġunju 2007, il-Kunsill adotta r-Regolament (KE) Nru 753/2007 dwar il-konklużjoni tal-Ftehim ta’ Sħubija fis-Sajd bejn il-Komunità Ewropea, minn naħa waħda, u l-Gvern tad-Danimarka u l-Gvern Awtonomu ta’ Greenland, min-naħa l-oħra
                  3
                (“il-Ftehim ta’ Sħubija”).

               (2)Il-Kunsill awtorizza lill-Kummissjoni tinnegozja Protokoll ġdid għall-Ftehim ta’ Sħubija li jagħti opportunitajiet tas-sajd lill-bastimenti tal-Unjoni fiż-żona tas-sajd ta’ Greenland. Wara li ntemmu dawn in-negozjati, ġie inizjalat Protokoll ġdid fl-20 ta’ Marzu 2015.

               (3)Permezz tad-Deċiżjoni …/2015/UE
                  4
               , il-Kunsill awtorizza l-iffirmar tal-Protokoll u l-applikazzjoni provviżorja tiegħu, dejjem jekk dan jiġi konkluż.

               (4)Il-Protokoll għandu jiġi approvat f’isem l-Unjoni.

               (5)L-Artikolu 10 tal-Ftehim ta’ Sħubija jistabbilixxi Kumitat Konġunt biex jimmonitorja l-implimentazzjoni, l-interpretazzjoni u l-applikazzjoni tal-Ftehim u biex jivvaluta mill-ġdid, meta jkun hemm bżonn, il-livelli tal-opportunitajiet tas-sajd u, konsegwentement, tal-kontribuzzjoni finanzjarja. Sabiex dawn il-bidliet jiġu implimentati, huwa xieraq li l-Kummissjoni tingħata s-setgħa tapprovahom bi proċedura ssimplifikata,

               ADOTTA DIN ID-DEĊIŻJONI:

               Artikolu 1

               Il-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn il-Komunità Ewropea, minn naħa waħda, u l-Gvern tad-Danimarka u l-Gvern Awtonomu ta’ Greenland, min-naħa l-oħra (“il-Protokoll”), b’dan huwa approvat f’isem l-Unjoni.

               It-test tal-Protokoll jinsab fl-Anness I ta’ din id-Deċiżjoni.

               Artikolu 2

               Il-President tal-Kunsill għandu jaħtar lill-persuna li jkollha s-setgħa tipproċedi, f’isem l-Unjoni, u tagħmel in-notifika msemmija fl-Artikolu 15 tal-Protokoll, sabiex tesprimi l-kunsens tal-Unjoni li tintrabat bil-Protokoll.

               Artikolu 3

               Dejjem jekk jitħarsu d-dispożizzjonijiet u l-kundizzjonijiet stabbiliti fl-Anness II ta’ din id-Deċiżjoni, il-Kummissjoni għandu jkollha s-setgħa tapprova, f’isem l-Unjoni, l-emendi tal-Protokoll adottati waqt il-laqgħat tal-Kumitat Konġunt stabbilit skont l-Artikolu 10 tal-Ftehim ta’ Sħubija dwar is-Sajd imsemmi fl-Artikolu 1 ta’ din id-Deċiżjoni.

               Artikolu 4

               Din id-Deċiżjoni tidħol fis-seħħ fit-tielet jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.

               Magħmul fi Brussell,

                     Għall-Kunsill

                     Il-President

               DIKJARAZZJONI FINANZJARJA LEĠIŻLATTIVA

               1.QAFAS TAL-PROPOSTA/TAL-INIZJATTIVA

               1.1.Titlu tal-proposta/tal-inizjattiva

                  Proposta għal Deċiżjoni tal-Kunsill dwar il-konklużjoni tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn il-Komunità Ewropea, minn naħa waħda, u l-Gvern tad-Danimarka u l-Gvern Awtonomu ta’ Greenland, min-naħa l-oħra.

               1.2.Il-qasam/l-oqsma tal-politika kkonċernati fl-istruttura tal-ABM/ABB

                  11. – L-Affarijiet Marittimi u s-Sajd

                  11.03 – Kontribuzzjonijiet obbligatorji għall-organizzazzjonijiet reġjonali tal-ġestjoni tas-sajd u għal organizzazzjonijiet internazzjonali oħrajn u għall-ftehimiet dwar is-sajd sostenibbli (SFAs)

               1.3.In-natura tal-proposta/tal-inizjattiva

                  Il-proposta/l-inizjattiva hija relatata mal-estensjoni ta’ azzjoni eżistenti.

               1.4.L-għanijiet

               1.4.1L-għanijiet strateġiċi pluriennali tal-Kummissjoni fil-mira tal-proposta/tal-inizjattiva

                  In-negozjar u l-konklużjoni ta’ ftehimiet dwar is-sajd ma’ pajjiżi terzi jilħqu l-għan ġenerali li l-bastimenti tas-sajd tal-Unjoni Ewropea jingħataw aċċess għal żoni tas-sajd li jinsabu fil-ġuriżdizzjoni ta’ pajjiżi terzi u li tiġi żviluppata sħubija ma’ dawn il-pajjiżi bil-għan li jissaħħaħ l-użu sostenibbli tar-riżorsi tas-sajd barra l-ilmijiet tal-UE.

                  Il-ftehimiet ta’ sħubija dwar is-sajd sostenibbli (SFPAs) jiżguraw ukoll il-koerenza bejn il-prinċipji li jirregolaw il-Politika Komuni tas-Sajd u l-impenji meħudin skont politiki Ewropej oħrajn (l-użu sostenibbli tar-riżorsi tal-pajjiżi terzi, il-ġlieda kontra s-sajd illegali, mhux irrappurtat u mhux irregolat (is-sajd IUU), l-integrazzjoni tal-pajjiżi sħab fl-ekonomija globali u governanza politika u finanzjarja aħjar tas-sajd).

               1.4.2L-għanijiet speċifiċi u l-attivitajiet tal-ABM/ABB ikkonċernati

                  L-għan speċifiku numru 1

                  Sabiex jingħata kontribut għas-sajd sostenibbli fl-ilmijiet li mhumiex tal-UE, tinżamm preżenza Ewropea fis-sajd fl-ilmijiet imbiegħda u jitħarsu l-interessi tas-settur tas-sajd Ewropew u tal-konsumaturi billi jiġu nnegozjati u konklużi ftehimiet ta’ sħubija dwar is-sajd sostenibbli ma’ Stati kostali, b’mod li jkun konsistenti ma’ politiki Ewropej oħrajn.

                  L-attivitajiet tal-ABM/ABB ikkonċernati

                  L-istabbiliment ta’ qafas ta’ governanza għall-attivitajiet tas-sajd imwettqin minn bastimenti tas-sajd tal-Unjoni fl-ilmijiet ta’ pajjiżi terzi (SFAs) (il-linja baġitarja 11.03.01).

               1.4.3Ir-riżultat(i) u l-impatt mistennija

                  Il-konklużjoni tal-Protokoll se tgħin biex jinżammu l-opportunitajiet tas-sajd għall-bastimenti tal-Unjoni Ewropea fiż-żona tas-sajd ta’ Greenland.

                  Il-Protokoll se jikkontribwixxi wkoll għal ġestjoni u konservazzjoni aħjar tar-riżorsi tas-sajd, permezz ta’ appoġġ finanzjarju (appoġġ settorjali) għall-implimentazzjoni tal-programmi adottati fil-livell nazzjonali mill-pajjiż sieħeb, u b’mod partikulari fir-rigward tal-kontroll u l-ġlieda kontra s-sajd illegali.

               1.4.4Indikaturi tar-riżultati u tal-impatt

                  Ir-rata tal-użu tal-opportunitajiet tas-sajd (l-awtorizzazzjonijiet tas-sajd użati bħala perċentwal tad-disponibbiltà skont il-Protokoll);

                  il-ġbir u l-analiżi ta’ dejta dwar il-qabdiet u l-valur kummerċjali tal-Ftehim;

                  il-kontribuzzjoni għall-impjiegi u għall-valur miżjud fl-UE u għall-istabbilizzazzjoni tas-suq tal-UE (flimkien ma’ SFPAs oħrajn);

                  l-għadd ta’ laqgħat tekniċi u ta’ laqgħat tal-Kumitat Konġunt.

               1.5.Ir-raġunijiet għall-proposta/għall-inizjattiva

               1.5.1Ir-rekwiżiti li jridu jiġu ssodisfati fuq medda qasira jew twila taż-żmien

                  Il-Protokoll eżistenti għall-2013 sal-2015 jiskadi fil-31 ta’ Diċembru 2015. Il-Protokoll il-ġdid mistenni jibda japplika b’mod provviżorju mill-1 ta’ Jannar 2016. Sabiex ikun żgurat li l-attivitajiet tas-sajd ikomplu għaddejjin, ingħata bidu għal proċedura sabiex il-Kunsill jadotta deċiżjoni dwar l-iffirmar u l-applikazzjoni provviżorja tal-Protokoll b’mod parallel ma’ proċedura biex dan jiġi konkluż.

                  Il-Protokoll il-ġdid se jipprovdi qafas għall-attivitajiet tas-sajd tal-flotta tal-Unjoni fiż-żona tas-sajd ta’ Greenland, u se jawtorizza lis-sidien tal-bastimenti tal-Unjoni japplikaw għal awtorizzazzjonijiet tas-sajd maħruġin minn Greenland. Barra minn hekk, il-Protokoll il-ġdid isaħħaħ il-kooperazzjoni bejn l-UE u Greenland bil-għan li jippromwovi l-iżvilupp ta’ politika tas-sajd sostenibbli. Dan jipprevedi, b’mod partikulari, il-monitoraġġ tal-bastimenti permezz tal-VMS u t-trażmissjoni fil-ħin tad-dejta dwar il-qabdiet, fosthom permezz ta’ sistemi rilevanti tal-informatika ladarba dawn jibdew jaħdmu. L-appoġġ settorjali ssaħħaħ sabiex Greenland tingħata għajnuna fil-ġestjoni u l-konservazzjoni tar-riżorsi tas-sajd tagħha u fil-monitoraġġ tal-konformità tal-flotot nazzjonali u barranin.

               1.5.2Valur miżjud tal-involviment tal-Unjoni Ewropea

                  F’dak li għandu x’jaqsam ma’ dan il-Protokoll il-ġdid, in-nuqqas ta’ azzjoni min-naħa tal-UE jkun ta’ detriment għall-kapaċità ta’ Greenland li tiżgura governanza tajba fis-settur tas-sajd u jista’ jkollu impatt negattiv fuq is-sostenibbiltà tal-attivitajiet tas-sajd. Dan il-Protokoll huwa ta’ importanza strateġika wkoll għall-attivitajiet tal-bastimenti tal-Unjoni fiż-żoni tas-sajd ta’ sħab bilaterali ewlenin oħrajn fl-Atlantiku tal-Grigal, l-iktar in-Norveġja u l-Gżejjer Faeroe.

               1.5.3Tagħlim miksub minn esperjenzi simili fl-imgħoddi

                  L-opportunitajiet tas-sajd tal-UE huma msejsa fuq l-aqwa pariri xjentifiċi, il-ftehimiet ta’ ġestjoni tal-Istati kostali u r-riżorsi żejda. Il-Protokoll il-ġdid jiżgura valur għall-flus imtejjeb għall-UE billi jallinja l-livell tal-opportunitajiet tas-sajd ma’ livell effettiv ta’ użu tagħhom. Huwa jsaħħaħ il-kooperazzjoni bilaterali għall-ġestjoni u l-użu sostenibbli tal-istokkijiet tal-ħut u jipprevedi t-trasparenza tal-attivitajiet tas-sajd ta’ pajjiżi terzi fl-ilmijiet ta’ Greenland. Il-prinċipju ta’ distribuzzjoni ġusta tal-ispejjeż tal-aċċess qed jiġi implimentat skont ir-riforma tal-Politika Komuni tas-Sajd, li jwassal għal żieda fil-kontribuzzjoni tal-operaturi ekonomiċi tal-UE għal Greenland. L-appoġġ settorjali ssaħħaħ biex jitqiesu l-programmi li ġew implimentati qabel u biex jiġu riflessi l-ħtiġijiet tal-amministrazzjoni tas-sajd ta’ Greenland.

               1.5.4Koerenza u sinerġija possibbli ma’ strumenti rilevanti oħrajn

                  Il-fondi mħallsin skont is-SFPAs jikkostitwixxu dħul tanġibbli fil-baġits tal-pajjiżi terzi sħab. Madankollu, l-allokazzjoni ta’ wħud minn dawk il-fondi għall-implimentazzjoni ta’ miżuri li jiffurmaw parti mill-politika settorjali tas-sajd tal-pajjiż skont il-prijoritajiet tiegħu hija kundizzjoni għall-konklużjoni u l-monitoraġġ tas-SFPAs. Dawn ir-riżorsi finanzjarji huma kompatibbli ma’ fondi oħrajn li l-UE tagħti lil Greenland, kif ukoll ma’ fondi oħrajn mogħtija minn donaturi internazzjonali biex jitwettqu proġetti u/jew programmi fil-livell nazzjonali fis-settur tas-sajd.

               1.6.It-tul ta’ żmien u l-impatt finanzjarju

               Proposta/inizjattiva ta’ tul ta’ żmien limitat

                  Proposta/inizjattiva fis-seħħ mill-1 ta’ Jannar 2016 sal-31 ta’ Diċembru 2020.

                  Impatt finanzjarju mill-2016 sal-2020.

               1.7.Il-metodi ta’ ġestjoni previsti

               Ġestjoni diretta mill-Kummissjoni:

               mid-dipartimenti tagħha.

               2.IL-MIŻURI TA’ ĠESTJONI

               2.1.Regoli tal-monitoraġġ u tar-rappurtar

                  Il-Kummissjoni (id-DĠ AFFARIJIET MARITTIMI U SAJD) se tiżgura l-monitoraġġ regolari tal-implimentazzjoni ta’ dan il-Protokoll, b’mod partikulari f’dak li għandu x’jaqsam mal-użu tal-opportunitajiet tas-sajd mill-operaturi u f’termini tad-dejta dwar il-qabdiet.

                  Barra minn hekk, il-Ftehim ta’ Sħubija dwar is-Sajd Sostenibbli jipprevedi mill-inqas laqgħa waħda annwali tal-Kumitat Konġunt, li fiha l-Kummissjoni u l-pajjiż terz ikkonċernat jiltaqgħu sabiex jeżaminaw l-implimentazzjoni tal-Ftehim u tal-Protokoll tiegħu u, jekk ikun meħtieġ, jaġġustaw l-ipprogrammar tal-appoġġ settorjali u, fejn ikun xieraq, il-kontribuzzjoni finanzjarja.

               2.2.Sistema ta’ ġestjoni u ta’ kontroll

               2.2.1Ir-riskju jew ir-riskji identifikati

                  Jeżistu ċerti riskji fit-twaqqif ta’ protokoll dwar is-sajd, b’mod partikulari f’dak li għandu x’jaqsam mal-ammonti maħsubin għall-finanzjament tal-politika settorjali tas-sajd (is-sottoprogrammar). Ma kienx hemm diffikultajiet bħal dawn waqt li kien qed jiġi implimentat il-Protokoll għall-2013 sal-2015 ma’ Greenland.

               2.2.2Metodi ta’ kontroll previsti

                  Sabiex jiġu evitati dawn ir-riskji, qed jiġi ppjanat djalogu estensiv dwar l-ipprogrammar u l-implimentazzjoni tal-politika settorjali. L-analiżi konġunta tar-riżultati, imsemmija fl-Artikolu 5(4) tal-Protokoll, ukoll tifforma parti minn dawn il-metodi ta’ kontroll.

                  Barra minn hekk, il-Protokoll jinkludi klawżoli speċifiċi għas-sospensjoni tiegħu, skont ċerti kundizzjonijiet u f’ċerti ċirkustanzi.

               2.3.Miżuri għall-prevenzjoni tal-frodi u tal-irregolaritajiet

                  Il-Kummissjoni tintrabat li tistabbilixxi djalogu politiku u konsultazzjoni regolari ma’ Greenland bil-għan li tittejjeb il-ġestjoni tal-Ftehim u li jissaħħaħ il-kontribut tal-UE għall-ġestjoni sostenibbli tar-riżorsi tas-sajd. F’kull każ, kull pagament li jsir mill-Kummissjoni fil-kuntest ta’ SFPA jsir skont ir-regoli u l-proċeduri baġitarji u finanzjarji standard tal-Kummissjoni. Dan jippermetti, b’mod partikulari, li jiġu identifikati bis-sħiħ il-kontijiet bankarji tal-pajjiżi terzi li fihom jitħallsu l-kontribuzzjonijiet finanzjarji. Għal dan il-Protokoll partikulari, l-Artikolu 4(7) jistipula li l-kontribuzzjoni finanzjarja għandha titħallas f’kont tat-Teżor Pubbliku.

               3.STIMA TAL-IMPATT FINANZJARJU TAL-PROPOSTA/TAL-INIZJATTIVA

               3.1.L-intestaturi tal-qafas finanzjarju pluriennali u l-linji baġitarji tan-nefqa affettwati

               Linji baġitarji tan-nefqa eżistenti

               Fl-ordni tal-intestaturi tal-qafas finanzjarju pluriennali u l-linji baġitarji.

                        Intestatura tal-qafas finanzjarju pluriennali

                        Linja baġitarja

                        Tip ta’
                        nefqa

                        Kontribuzzjoni

                        Numru
                        [Intestatura………………………...……………]

                        AD/AMD
                        (
                           5
                        )

                        mill-pajjiżi tal-EFTA
                           6

                        mill-pajjiżi kandidati
                           7

                        minn pajjiżi terzi

                        skont it-tifsira tal-Artikolu 18(1)(aa) tar-Regolament Finanzjarju

                        2

                        11.0301

                        L-istabbiliment ta’ qafas ta’ governanza għall-attivitajiet tas-sajd imwettqin minn bastimenti tas-sajd tal-Unjoni fl-ilmijiet ta’ pajjiżi terzi (SFAs)

                        AD

                        L-ebda kontribuzzjoni

                        L-ebda kontribuzzjoni

                        L-ebda kontribuzzjoni

                        L-ebda kontribuzzjoni

               Linji baġitarji ġodda mitlubin

               (mhux applikabbli)

               3.2.L-impatt stmat fuq in-nefqa

               3.2.1Sommarju tal-impatt stmat fuq in-nefqa

               f’miljuni ta’ Euro (sa tliet ċifri wara l-punt deċimali)

                        Intestatura tal-qafas finanzjarju
                        pluriennali:

                        In-numru 2

                        Il-preservazzjoni u l-ġestjoni tar-riżorsi naturali

                        Id-DĠ AFFARIJIET MARITTIMI U SAJD

                        Is-sena
                        N
                           8

                        2016

                        Sena
                        N+1

                        2017

                        Sena
                        N+2

                        2018

                        Sena
                        N+3

                        2019

                        Sena

                        N+4

                        2020

                        AMMONT TOTALI

                        • Approprjazzjonijiet operazzjonali

                        Numru tal-linja baġitarja: 11.0301

                        Impenji

                        (1)

                        17,800

                        17,800

                        17,800

                        17,800

                        17.800

                        89,000

                        Pagamenti

                        (2)

                        17,800

                        17,800

                        17,800

                        17,800

                        17.800

                        89,000

                        Approprjazzjonijiet ta’ natura amministrattiva ffinanzjati mill-pakkett finanzjarju għal programmi speċifiċi
                           9

                        Numru tal-linja baġitarja: 11.010401

                        (3)

                        TOTAL tal-approprjazzjonijiet
                           għad-DĠ AFFARIJIET MARITTIMI U SAJD

                        Impenji

                        =1+3

                        17,800

                        17,800

                        17,800

                        17,800

                        17.800

                        89,000

                        Pagamenti

                        =2+3

                        17,800

                        17,800

                        17,800

                        17,800

                        17.800

                        89,000

                        • TOTAL tal-approprjazzjonijiet operazzjonali

                        Impenji

                        (4)

                        17,800

                        17,800

                        17,800

                        17,800

                        17,800

                        89,000

                        Pagamenti

                        (5)

                        17,800

                        17,800

                        17,800

                        17,800

                        17,800

                        89,000

                        • TOTAL tal-approprjazzjonijiet ta’ natura amministrattiva ffinanzjati mill-pakkett finanzjarju għal programmi speċifiċi

                        (6)

                        TOTAL tal-approprjazzjonijiet
                        fl-INTESTATURA 2
                        tal-qafas finanzjarju pluriennali

                        Impenji

                        =4+ 6

                        17,800

                        1,608

                        17,800

                        17,800

                        17,800

                        89,000

                        Pagamenti

                        =5+ 6

                        17,800

                        17,800

                        17,800

                        17,800

                        17,800

                        89,000

               Jekk iżjed minn intestatura waħda hija affettwata mill-proposta/mill-inizjattiva: (mhux applikabbli)

                        • TOTAL tal-krediti operazzjonali

                        Impenji

                        (4)

                        Pagamenti

                        (5)

                        • TOTAL tal-approprjazzjonijiet ta’ natura amministrattiva ffinanzjati mill-pakkett finanzjarju għal programmi speċifiċi

                        (6)

                        TOTAL tal-approprjazzjonijiet fl-INTESTATURI 1 sa 4
                        tal-qafas finanzjarju pluriennali
                        Impenji

                        Impenji

                        =4+ 6

                        Pagamenti

                        =5+ 6

                        Intestatura tal-qafas finanzjarju
                        pluriennali:

                        In-numru 5

                        “Nefqa amministrattiva”

               f’miljuni ta’ Euro (sa tliet ċifri wara l-punt deċimali)

                        Sena
                        N
                           10

                        2016

                        Sena
                        N+1

                        2017

                        Sena
                        N+2

                        2018

                        Sena
                        N+3

                        2019

                        Sena

                        N+4

                        2020

                        AMMONT TOTALI

                        Id-DĠ AFFARIJIET MARITTIMI U SAJD

                        • Riżorsi umani

                        0,132

                        0,132

                        0,132

                        0,132

                        0,132

                        0,660

                        • Nefqa amministrattiva oħra

                        0,012

                        0,012

                        0,012

                        0,012

                        0,016

                        0,064

                        TOTAL TAD-DĠ AFFARIJIET MARITTIMI U SAJD

                        Approprjazzjonijiet

                        0,144

                        0,144

                        0,144

                        0,144

                        0,148

                        0,724

                        TOTAL tal-approprjazzjonijiet
                        fl-INTESTATURA 5
                        tal-qafas finanzjarju pluriennali

                        (Impenji totali = Pagamenti totali)

                        0,144

                        0,144

                        0,144

                        0,144

                        0,148

                        0,724

               f’miljuni ta’ Euro (sa tliet ċifri wara l-punt deċimali)

                        Is-sena
                        N
                           11

                        2016

                        Sena
                        N+1

                        2017

                        Sena
                        N+2

                        2018

                        Sena
                        N+3

                        2019

                        Sena

                        N+3

                        2020

                        AMMONT TOTALI

                        TOTAL tal-approprjazzjonijiet
                           fl-INTESTATURI 1 sa 5
                        tal-qafas finanzjarju pluriennali

                        Impenji

                        17,944

                        17,944

                        17,944

                        17,944

                        17,948

                        89,724

                        Pagamenti

                        17,944

                        17,944

                        17,944

                        17,944

                        17,948

                        89,724

               3.2.2L-impatt stmat fuq l-approprjazzjonijiet operazzjonali

               Il-proposta/l-inizjattiva teħtieġ l-użu ta’ approprjazzjonijiet operazzjonali, kif spjegat hawn taħt:

               Approprjazzjonijiet għall-impenji f’miljuni ta’ Euro (sa tliet ċifri wara l-punt deċimali)

                        Indika l-għanijiet u r-riżultati

                        Sena
                        N

                        2016

                        Sena
                        N+1

                        2017

                        Sena
                        N+2

                        2018

                        Sena
                        N+3

                        2019

                        Sena

                        N+3

                        2020

                        AMMONT TOTALI

                        RIŻULTATI (outputs)

                        Tip
                           12

                        L-ispiża medja tar-riżultat

                        Għadd

                        Spiża

                        Għadd

                        Spiża

                        Għadd

                        Spiża

                        Għadd

                        Spiża

                        Għadd

                        Spiża

                        Għadd totali ta’ riżultati

                        Spiża totali

                        L-GĦAN SPEĊIFIKU NUMRU 1…
                           13

                        - L-aċċess għaż-żona tas-sajd

                        Il-volum (f’tunnellati)

                        348

                        42 726

                        14,869

                        42 726

                        14,869

                        42 726

                        14,869

                        42 726

                        14,869

                        42 726

                        14,869

                        213 630

                        74,345

                        - L-appoġġ settorjali

                        Kontribuzzjoni annwali

                        2,931

                        1

                        2,931

                        1

                        2,931

                        1

                        2,931

                        1

                        2,931

                        1

                        2,931

                        5

                        14,655

                        Is-subtotal għall-għan speċifiku numru 1

                        17,800

                        17,800

                        17,800

                        17,800

                        17,800

                        89,000

                        SPIŻA TOTALI

                        17,800

                        17,800

                        17,800

                        17,800

                        17,800

                        89,000

               3.2.3L-impatt stmat fuq l-approprjazzjonijiet ta’ natura amministrattiva

               3.2.3.1Sommarju

               Il-proposta/l-inizjattiva teħtieġ l-użu ta’ approprjazzjonijiet ta’ natura amministrattiva, kif spjegat hawn taħt:

               f’miljuni ta’ Euro (sa tliet ċifri wara l-punt deċimali)

                        Sena
                        N
                           14

                        2016

                        Sena
                        N+1

                        2017

                        Sena
                        N+2

                        2018

                        Sena
                        N+3

                        2019

                        Sena

                        N+4

                        2020

                        AMMONT TOTALI

                        INTESTATURA 5
                           tal-qafas finanzjarju pluriennali

                        Riżorsi umani

                        0,132

                        0,132

                        0,132

                        0,132

                        0,132

                        0,660

                        Nefqa amministrattiva oħra

                        0,012

                        0,012

                        0,012

                        0,012

                        0,016

                        0,064

                        Subtotal tal-INTESTATURA 5
                           tal-qafas finanzjarju pluriennali

                        0,144

                        0,144

                        0,144

                        0,144

                        0,148

                        0,724

                        Riżorsi li jaqgħu barra l-INTESTATURA 5
                           tal-qafas finanzjarju pluriennali
                           15

                        Riżorsi umani

                        Nefqa oħra
                           ta’ natura amministrattiva

                        Subtotal
                           tar-riżorsi li jaqgħu barra l-INTESTATURA 5
                           tal-qafas finanzjarju pluriennali

                        AMMONT TOTALI

                        0,144

                        0,144

                        0,144

                        0,144

                        0,148

                        0,724

               L-approprjazzjonijiet ta’ natura amministrattiva meħtieġa se jagħmlu tajjeb għalihom l-approprjazzjonijiet tad-DĠ li huma diġà assenjati għall-ġestjoni tal-azzjoni u/jew li diġà tqassmu mill-ġdid fid-DĠ, flimkien, jekk ikun meħtieġ, ma’ kwalunkwe allokazzjoni addizzjonali li tista’ tingħata lid-DĠ li jkun qed imexxi l-azzjoni skont il-proċedura ta’ allokazzjoni annwali u fid-dawl tar-restrizzjonijiet baġitarji.

               3.2.3.2Stima tar-riżorsi umani meħtieġa

               Il-proposta/l-inizjattiva teħtieġ l-użu ta’ riżorsi umani, kif spjegat hawn taħt:

               L-istima għandha tingħata f’ammonti sħaħ (jew l-iżjed f’ammont b’ċifra waħda biss wara l-punt deċimali)

                        Sena
                        N

                        2016

                        Sena
                        N+1

                        2017

                        Sena
                        N+2

                        2018

                        Sena
                        N+3

                        L-2019

                        Sena

                        N+4

                        2020

                        • Karigi previsti fil-pjan ta’ twaqqif (uffiċjali u aġenti temporanji)

                        11 01 01 01 (fil-kwartieri ġenerali u fl-uffiċċji ta’ rappreżentanza tal-Kummissjoni)

                        0,85

                        0,85

                        0,85

                        0,85

                        0,85

                        11 01 01 02 (fid-delegazzjonijiet)

                        • Persunal estern (f’ekwivalenti għal full-time – FTE)
                           16

                        11 01 02 01 (AK, ENS, INT mill-“pakkett globali”)

                        0,15

                        0,15

                        0,15

                        0,15

                        0,15

                        11 01 02 02 (AK, AL, ENS, INT u JED fid-delegazzjonijiet)

                        11 01 04 01
                           17

                        - fil-Kwartieri ġenerali
                           18

                        - fid-delegazzjonijiet

                        Linji baġitarji oħrajn (speċifika)

                        AMMONT TOTALI

                        1,00

                        1,00

                        1,00

                        1,00

                        1,00

               11 huwa l-qasam politiku jew it-titolu baġitarju kkonċernat.

               Ir-riżorsi umani meħtieġa se jagħmel tajjeb għalihom il-persunal tad-DĠ li huwa diġà assenjat għall-ġestjoni tal-azzjoni u/jew li diġà tqassam mill-ġdid fid-DĠ, flimkien, jekk ikun meħtieġ, ma’ kwalunkwe allokazzjoni addizzjonali li tista’ tingħata lid-DĠ li jkun qed imexxi l-azzjoni skont il-proċedura ta’ allokazzjoni annwali u fid-dawl tar-restrizzjonijiet baġitarji.

               Deskrizzjoni tal-kompiti li għandhom jitwettqu:

                        Uffiċjali u

                        aġenti temporanji

                        Il-ġestjoni u l-monitoraġġ tal-proċess ta’ negozjar jew ta’ negozjar mill-ġdid tas-SFPA u tal-approvazzjoni tar-riżultat tan-negozjati mill-istituzzjonijiet; il-ġestjoni tas-SFPA li huwa fis-seħħ, fosthom il-monitoraġġ finanzjarju u operazzjonali permanenti; il-monitoraġġ kontinwu tal-implimentazzjoni tal-appoġġ settorjali u l-ġestjoni tal-liċenzji.

                        Uffiċjal tad-DĠ AFFARIJIET MARITTIMI U SAJD + kap tal-unità jew viċi kap tal-unità + maniġer tal-liċenzji + appoġġ mis-segretarjat:

                        stima ġenerali ta’ 1.00 FTE fis-sena

                        Spiża għal kull unità:
                              EUR 132 000 fis-sena

                        Kalkolu tal-ispejjeż:
                              persuna waħda (1.00) fis-sena b’132 000 Euro fis-sena

                        Spejjeż totali:
                              EUR 132 000 => EUR 0,132 miljun

                        Persunal estern

                        M’hemm l-ebda persuna allokata għall-azzjoni fid-delegazzjonijiet

               3.2.4Il-kompatibbiltà mal-qafas finanzjarju pluriennali attwali

               Il-proposta/l-inizjattiva hija kompatibbli mal-qafas finanzjarju pluriennali attwali.

               3.2.5Kontribuzzjonijiet mingħand terzi persuni

               Il-proposta/l-inizjattiva ma tipprevedix il-kofinanzjament mingħand terzi persuni.

               3.3.L-impatt stmat fuq id-dħul

               Il-proposta/l-inizjattiva m’għandha l-ebda impatt finanzjarju fuq id-dħul.

                     (1)
                  Li ġew adottati waqt it-3333 laqgħa tal-Kunsill (għall-Kompetittività) fil-25 ta’ Settembru 2014.

                     (2)
                  ĠU C , , p. .

                     (3)
                  ĠU L 172, 30.6.2007, p. 1.

                     (4)
                  ĠU C …(Publications Office, please insert reference of The Council act authorising the signing and provisional application of the Protocol.)

                     (5)
                  AD = Approprjazzjonijiet differenzjati/AMD = Approprjazzjonijiet mhux differenzjati.

                     (6)
                  EFTA = l-Assoċjazzjoni Ewropea tal-Kummerċ Ħieles.

                     (7)
                  Il-pajjiżi kandidati u, fejn ikun applikabbli, il-pajjiżi li huma kandidati potenzjali mill-Balkani tal-Punent.

                     (8)
                  Is-sena N hija s-sena li fiha tibda tiġi implimentata l-proposta jew l-inizjattiva.

                     (9)
                  L-assistenza teknika u/jew amministrattiva u n-nefqa li tappoġġa l-implimentazzjoni tal-programmi u/jew tal-azzjonijiet tal-UE (dawk li qabel kienu l-linji “BA”), ir-riċerka indiretta u r-riċerka diretta.

                     (10)
                  Is-sena N hija s-sena li fiha tibda tiġi implimentata l-proposta jew l-inizjattiva.

                     (11)
                  Is-sena N hija s-sena li fiha tibda tiġi implimentata l-proposta jew l-inizjattiva.

                     (12)
                  Ir-riżultati huma l-prodotti u s-servizzi li għandhom jiġu pprovduti (pereżempju l-għadd ta’ skambji ta’ studenti ffinanzjati, l-għadd ta’ kilometri ta’ toroq mibnija, eċċ.).

                     (13)
                  Kif deskritt fit-Taqsima 1.4.2. “L-għanijiet speċifiċi”.

                     (14)
                  Is-sena N hija s-sena li fiha tibda tiġi implimentata l-proposta jew l-inizjattiva.

                     (15)
                  L-assistenza teknika u/jew amministrattiva u n-nefqa li tappoġġa l-implimentazzjoni tal-programmi u/jew tal-azzjonijiet tal-UE (dawk li qabel kienu l-linji “BA”), ir-riċerka indiretta u r-riċerka diretta.

                     (16)
                  AK = aġent kuntrattwali; AL = aġent lokali; ENS = espert nazzjonali ssekondat; INT = persunal tal-aġenzija (“Intérimaire”); JED = espert żgħir fid-delegazzjonijiet (“Jeune Expert en Délégation”).

                     (17)
                  Sublimitu massimu għall-persunal estern iffinanzjat mill-approprjazzjonijiet operazzjonali (dawk li qabel kienu l-linji “BA”).

                     (18)
                  Essenzjalment għall-Fondi Strutturali, il-Fond Agrikolu Ewropew għall-Iżvilupp Rurali (FAEŻR) u l-Fond Ewropew għas-Sajd (FES).

    ---documentbreak---

               IL-KUMMISSJONI EWROPEA
            Brussell, 16.7.2015
            COM(2015) 346 final
            ANNESS
            tal-
            Proposta għalDEĊIŻJONI TAL-KUNSILL

               dwar il-konklużjoni tal-Protokoll inizjalat fl-20 ta’ Marzu 2015 li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn il-Komunità Ewropea, minn naħa waħda, u l-Gvern tad-Danimarka u l-Gvern Awtonomu ta’ Greenland, min-naħa l-oħra

               ANNESS
               Il-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn il-Komunità Ewropea, minn naħa waħda, u l-Gvern tad-Danimarka u l-Gvern Awtonomu ta’ Greenland, min-naħa l-oħra

               Artikolu 1
                  Tul ta’ żmien

               Dan il-Protokoll u l-Anness tiegħu għandhom japplikaw għal perjodu ta’ ħames snin li jibda mill-1 ta’ Jannar 2016.

               Artikolu 2
                  Prinċipji

               1.Il-bastimenti tas-sajd tal-Unjoni għandhom iwettqu l-attivitajiet tagħhom fiż-żona tas-sajd ta’ Greenland biss jekk ikollhom awtorizzazzjoni tas-sajd maħruġa skont dan il-Protokoll. L-awtoritajiet kompetenti ta’ Greenland għandhom joħorġu awtorizzazzjonijiet tas-sajd għall-bastimenti tas-sajd tal-Unjoni fil-qafas ta’ dan il-Protokoll biss.

               2.L-awtoritajiet ta’ Greenland qed jintrabtu li joffru aċċess preferenzjali lill-flotta tal-Unjoni għall-kwantitajiet żejda disponibbli.

               3.Skont l-Artikolu 3(1) tal-Ftehim, l-awtoritajiet ta’ Greenland jintrabtu li ma joffrux kundizzjonijiet iktar favorevoli minn dawk previsti f’dan il-Protokoll lil partijiet minn flotot barranin oħrajn li jkun hemm fiż-żona tas-sajd tagħhom li l-bastimenti tagħhom ikollhom l-istess karatteristiċi bħal dawk koperti minn dan il-Protokoll u mill-Anness tiegħu u li jkunu qed jistadu għall-istess speċijiet.

               4.Iż-żewġ Partijiet jintrabtu li jgħarrfu lil xulxin b’kull opportunità tas-sajd li tingħata lil flotot barranin, kif ukoll bil-qabdiet totali permissibbli (it-TACs) ġenerali stabbiliti għal kull speċi kif imniżżel fl-Artikolu 3(1).

               5.L-għan ta’ dan il-Protokoll huwa li l-Partijiet jieħdu benefiċċji reċiproċi minnu billi jiżgura l-użu sostenibbli tal-kwantitajiet żejda disponibbli. Għal dan il-għan, iż-żewġ Partijiet għandhom jikkooperaw bejniethom, b’mod partikulari fid-dawl tas-sostenibbiltà tal-istokkijiet konġunti tal-ħut li jpassi fl-Atlantiku tat-Tramuntana.

               6.Iż-żewġ Partijiet iħarsu d-drittijiet fundamentali kif iggarantiti mill-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali, inklużi d-drittijiet relatati max-xogħol.

               Artikolu 3
                  Livell indikattiv tal-opportunitajiet tas-sajd u l-proċess biex jiġi stabbilit il-livell annwali tagħhom

               1.L-awtoritajiet kompetenti ta’ Greenland jawtorizzaw lill-bastimenti tas-sajd tal-Unjoni jistadu għall-ispeċijiet imniżżlin hawn taħt skont il-livell indikattiv annwali li ġej (f’tunnellati):

                        Komponenti tal-istokk fiż-żona tas-sajd ta’ Greenland

                        Livell indikattiv tal-opportunitajiet

                        Merluzz fiż-żoni V, XII u XIV tal-ICES u fiż-żona 1F tan-NAFO
                           1

                        1 800

                        Ir-redfish pelaġiku fiż-żoni V, XII u XIV tal-ICES u fiż-żona 1F tan-NAFO
                           2
                        , sakemm din it-tip ta’ ħuta ma tiġix mistada skont l-iskema ta’ flessibbiltà b’rabta mas-sajd għar-redfish pelaġiku msemmija fl-Appendiċi 4 tal-Anness

                        2 200

                        Ir-redfish tal-qiegħ fiż-żoni V u XIV tal-ICES u fiż-żona 1F tan-NAFO
                           3

                        2 000

                        Il-ħalibatt tal-Groenlandja fiż-żona 1 tan-NAFO – fin-Nofsinhar ta’ 68° fit-Tramuntana

                        2 500

                        Il-ħalibatt tal-Groenlandja fis-subżoni V, XII u XIV tal-ICES
                           4

                        5 200

                        Il-gamblu tat-Tramuntana fis-subżona 1 tan-NAFO

                        2 600

                        Il-gamblu tat-Tramuntana fis-subżoni XIV u V tal-ICES

                        5 100

                        Il-kapelin fis-subżoni XIV u V tal-ICES
                           5

                        20 000

                        Il-grenadieri fis-subżoni XIV u V tal-ICES
                           6

                        100

                        Il-grenadieri fis-subżona 1 tan-NAFO
                           7

                        100

                        Il-qabdiet inċidentali

                        1 126

               2.Għal kull sena li matulha jdum għaddej il-Protokoll u sa mhux aktar tard mill-1 ta’ Diċembru tas-sena ta’ qabel, il-Kumitat Konġunt għandu jadotta l-livell attwali tal-opportunitajiet tas-sajd għall-ispeċijiet imniżżlin hawn fuq abbażi tal-livell indikattiv stabbilit fil-paragrafu 1 u filwaqt li jqis il-pariri xjentifiċi disponibbli, il-pjanijiet rilevanti ta’ ġestjoni adottati mill-organizzazzjonijiet reġjonali għall-ġestjoni tas-sajd, l-approċċ ta’ prekawzjoni u l-ħtiġijiet tal-industrija tas-sajd.

               (a)Jekk fil-verità jkun hemm inqas opportunitajiet tas-sajd minn dawk indikati fil-paragrafu 1 għal ċerti speċijiet, il-Kumitat Konġunt għandu jikkumpensa għal dan billi joffri opportunitajiet tas-sajd oħra fl-istess sena. Jekk ma jkun hemm qbil dwar l-ebda kumpens, il-Kumitat Konġunt għandu jaġġusta l-kontribuzzjoni finanzjarja msemmija fl-Artikolu 4(2)(a) b’mod proporzjonat.

                (b)Jekk fil-verità jkun hemm iktar opportunitajiet tas-sajd minn dawk indikati fil-paragrafu 1, il-Kumitat Konġunt għandu jaġġusta l-kontribuzzjoni finanzjarja msemmija fl-Artikolu 4(2)(a) b’mod proporzjonat.

               3.Minbarra l-opportunitajiet tas-sajd mogħtija permezz tal-proċess annwali deskritt fil-paragrafu 2, skont l-Artikolu 2(2), l-awtoritajiet ta’ Greenland jistgħu joffru opportunitajiet addizzjonali tas-sajd għall-ispeċijiet imniżżlin fil-paragrafu 1 lill-Unjoni, li tista’ taċċettahom kollha kemm huma jew parzjalment. F’ċirkustanzi bħal dawn, il-Kumitat Konġunt għandu jadotta l-opportunitajiet addizzjonali tas-sajd waqt laqgħa speċjali u jaġġusta l-kontribuzzjoni finanzjarja msemmija fl-Artikolu 4(2)(a) b’mod proporzjonat. L-awtoritajiet kompetenti tal-Unjoni għandhom iwieġbu lil Greenland dwar dan sa mhux aktar tard minn sitt ġimgħat wara li jirċievu l-offerta.

                4.L-opportunitajiet tas-sajd għall-gambli tat-Tramuntana fis-subżoni XIV u V tal-ICES jistgħu jintużaw fis-subżona 1 tan-NAFO, dejjem jekk ikunu saru arranġamenti għat-trasferiment tagħhom bejn is-sidien tal-bastimenti minn Greenland u mill-Unjoni Ewropea abbażi ta’ kumpanija ma’ oħra. L-awtoritajiet ta’ Greenland għandhom jintrabtu li jiffaċilitaw it-tali arranġamenti hekk kif jirċievu talba mill-Kummissjoni Ewropea dwar dan f’isem l-Istati Membri kkonċernati. L-ammont massimu annwali li għandu jiġi ttrasferit għandu jkun ta’ 2.000 tunnellata, dejjem skont il-pariri xjentifiċi. Il-bastimenti tal-Unjoni għandhom jistadu bl-istess kundizzjonijiet bħal dawk previsti fil-każ ta’ awtorizzazzjoni tas-sajd maħruġa lil sid ta’ bastiment minn Greenland, dejjem skont id-dispożizzjonijet tal-Kapitolu I tal-Anness.

               5. Il-ġestjoni tal-qabdiet inċidentali

               Il-bastimenti tas-sajd tal-Unjoni li jkunu qed jistadu fiż-żona tas-sajd ta’ Greenland għandhom iħarsu r-regoli applikabbli dwar il-qabdiet inċidentali, kemm għall-ispeċijiet irregolati kif ukoll għal dawk li mhumiex, u r-regoli applikabbli dwar il-projbizzjoni tar-rimi tal-ħut lura fil-baħar.

               (a)Il-qabdiet inċidentali huma l-qabdiet tal-organiżmi marittimi ħajjin kollha li ma jkunux indikati bħala speċijiet fil-mira fuq l-awtorizzazzjoni tas-sajd tal-bastiment jew li ma jkunux jissodisfaw ir-rekwiżiti minimi tad-daqs.

               -
                     Il-qabdiet inċidentali huma limitati għal rata ta’ 5 % fil-każ tas-sajd għall-gambli tat-Tramuntana u għal rata ta’ 10 % fil-każ tas-sajd għal ħut ieħor.

               -Ma tingħata l-ebda awtorizzazzjoni speċifika tas-sajd għall-qabdiet inċidentali.

               (b)Għandhom jiġu rreġistrati u rrappurtati l-qabdiet inċidentali kollha.

               (c)Ma għandha titħallas l-ebda tariffa speċifika għall-awtorizzazzjoni tas-sajd għall-qabdiet inċidentali, peress li t-tariffi stipulati fl-Anness tal-Protokoll għall-ispeċijiet fil-mira ġew stabbiliti billi tqiesu r-regoli dwar il-qabdiet inċidentali awtorizzati.

               (d)Barra minn hekk, u mingħajr preġudizzju għar-rati tal-qabdiet inċidentali u għar-regoli msemmija fil-punti (a) sa (c) t’hawn fuq, il-bastimenti tal-Unjoni għandhom jimplimentaw strateġiji tas-sajd li jiżguraw li l-qabdiet inċidentali tar-redfish u tal-merluzz fil-każ tas-sajd għall-ħalibatt tal-Groenlandja, il-qabdiet inċidentali tar-redfish u tal-ħalibatt tal-Groenlandja fil-każ tas-sajd għall-merluzz, u l-qabdiet inċidentali tal-merluzz u tal-ħalibatt tal-Groenlandja fil-każ tas-sajd għar-redfish ma jaqbżux il-5 % tal-qabdiet awtorizzati tal-ispeċijiet fil-mira għal kull vjaġġ. Vjaġġ huwa l-perjodu bejn id-dħul fiż-żona tas-sajd ta’ Greenland u l-ħruġ minnha. F’każ li bastiment ikun inħatt kompletament f’port ta’ Greenland, il-qabdiet ta’ wara jiġu ttrattati bħala vjaġġ ġdid.

               (e)Il-perċentwal massimu tal-qabdiet inċidentali awtorizzati tal-merluzz, tar-redfish u tal-ħalibatt tal-Groenlandja għandu jiġi indikat fuq l-awtorizzazzjoni tas-sajd għall-ispeċijiet fil-mira.

               (f)Il-qabdiet inċidentali u l-kompożizzjoni speċifika tagħhom għandhom jiġu vvalutati kull sena fil-qafas tal-Kumitat Konġunt.

               (g)Jekk il-qabdiet inċidentali tal-merluzz, tar-redfish u tal-ħalibatt tal-Groenlandja jkunu jaqbżu l-kwantità massima msemmija fil-punt (e), l-ammont żejjed għandu jitnaqqas mill-kwantità awtorizzata għall-ispeċi fil-mira indikata fuq l-awtorizzazzjoni tas-sajd billi jintuża fattur ta’ multiplikazzjoni ta’ 3.

               (h)Il-qabdiet inċidentali kollha tal-merluzz, tar-redfish u tal-ħalibatt tal-Groenlandja li jsiru mill-bastimenti tas-sajd tal-Unjoni waqt li dawn ikunu qed jistadu għall-gambli tat-Tramuntana, għall-merluzz, għar-redfish jew għall-ħalibatt tal-Groenlandja għandhom jitnaqqsu mir-riżerva tal-qabdiet inċidentali speċifikata fl-Artikolu 3(1).

               Artikolu 4
                  Kontribuzzjoni finanzjarja – Metodi ta’ pagament

               1.Għall-perjodu msemmi fl-Artikolu 1 ta’ dan il-Protokoll, il-kontribuzzjoni finanzjarja tal-Unjoni msemmija fl-Artikolu 7 tal-Ftehim għandha tkun ta’ EUR 16 099 978 fis-sena.

               2.Din il-kontribuzzjoni finanzjarja għandha tkun magħmula minn:

               (a) (a) ammont annwali ta’ EUR 13 168 978 għall-aċċess għaż-żona tas-sajd ta’ Greenland skont l-Artikolu 3(2) u (3) u l-Artikolu 8;

               (b) ammont speċifiku ta’ EUR 2 931 000 fis-sena bħala appoġġ għall-politika settorjali tas-sajd ta’ Greenland u għall-implimentazzjoni tagħha.

               3. Għandha tiġi stabbilita riżerva finanzjarja ta’ EUR 1 700 000 biex jingħata kumpens għall-opportunitajiet addizzjonali tas-sajd stabbiliti mill-Kumitat Konġunt skont l-Artikolu 3(2) u (3) u għal kull opportunità ġdida tas-sajd stabbilita skont l-Artikolu 8. Għal dawn l-opportunitajiet il-ġodda u addizzjonali tas-sajd, l-Unjoni għandha tħallas is-somma ta’ 17,5 % tal-prezz ta’ referenza kif indikat fil-Kapitolu I tal-Anness.

               4.L-ammont totali mħallas mill-Unjoni għall-kontribuzzjoni finanzjarja ma għandux ikun iktar mid-doppju tal-ammont indikat fl-Artikolu 4(2)(a).

               5.L-Unjoni għandha tħallas l-ammont stipulat fil-paragrafu 2(a) sa mhux aktar tard mit-30 ta’ Ġunju fl-ewwel sena u sa mhux aktar tard mill-1 ta’ Marzu fis-snin ta’ wara, u għandha tħallas kull ammont addizzjonali mir-riżerva finanzjarja sal-istess dati, jew mill-aktar fis possibbli wara dan. L-Unjoni għandha tħallas l-ammont speċifiku stipulat fil-paragrafu 2(b) sa mhux aktar tard mit-30 ta’ Ġunju fl-ewwel sena u sa mhux aktar tard mill-1 ta’ Ġunju fis-snin ta’ wara.

               6.L-awtoritajiet ta’ Greenland għandu jkollhom diskrezzjoni sħiħa fl-użu tal-kontribuzzjoni finanzjarja kif speċifikat fil-paragrafu 2(a).

               7.Il-kontribuzzjoni finanzjarja għandha titħallas f’kont tat-Teżor Pubbliku miftuħ ma’ istituzzjoni finanzjarja speċifikata mill-awtoritajiet ta’ Greenland.

               Artikolu 5
                  Promozzjoni tas-sajd responsabbli - Appoġġ settorjali

               1.Il-kontribuzzjoni finanzjarja għall-appoġġ settorjali stipulata fl-Artikolu 4(2)(b) għandha tkun separata mill-pagamenti marbutin mal-ispejjeż tal-aċċess. Din tiddependi fuq il-kisba tal-għanijiet tal-politika settorjali tas-sajd ta’ Greenland, identifikati mill-Kumitat Konġunt u fid-dawl tal-programmazzjoni annwali u pluriennali biex dawn jintlaħqu, u tiġi stabbilita abbażi ta’ dan.

               2.Malli jibda japplika dan il-Protokoll u sa mhux aktar tard minn tliet xhur wara dik id-data, il-Kumitat Konġunt għandu jiddeċiedi fuq programm settorjali pluriennali u fuq regoli ddettaljati ta’ implimentazzjoni li jkunu jkopru, b’mod partikulari:

               (a)
                     il-linji gwida annwali u pluriennali għall-użu tal-parti mill-kontribuzzjoni finanzjarja msemmija fl-Artikolu 4(2)(b) għall-inizjattivi li għandhom jitwettqu kull sena;

               (b)
                     il-miri annwali u pluriennali li għandhom jintlaħqu sabiex biż-żmien ikompli s-sajd sostenibbli u responsabbli, filwaqt li jitqiesu l-prijoritajiet imsemmija minn Greenland fil-politika nazzjonali tas-sajd tiegħu u f’politiki oħrajn marbutin mal-kontinwazzjoni tas-sajd responsabbli u sostenibbli jew li għandhom impatt fuqu;

               (c)
                     il-kriterji u l-proċeduri li għandhom jintużaw biex jiġu evalwati r-riżultati miksubin kull sena.

               3.Il-Kumitat Konġunt irid jaqbel ma’ kwalunkwe emenda proposta għall-programm settorjali pluriennali.

               4.Il-ħlas tal-kontribuzzjoni finanzjarja għall-appoġġ settorjali għandu jsir abbażi ta’ analiżi ddettaljata tar-riżultati tal-implimentazzjoni tal-appoġġ settorjali u tal-bżonnijiet identifikati matul il-programmazzjoni. L-Unjoni tista’ tissospendi parti mill-ħlas ta’ din il-kontribuzzjoni finanzjarja speċifika, jew tissospendih kollu kemm hu, fil-każijiet li ġejjin:

               (a)
                      meta r-riżultati miksubin ma jkunux konformi mal-programmazzjoni wara li l-Kumitat Konġunt iwettaq evalwazzjoni;

               (b)
                      f’każ li din il-kontribuzzjoni finanzjarja ma tintużax skont il-programmazzjoni maqbula.

               Meta jkun beħsiebha tissospendi pagament, l-Unjoni għandha tibgħat notifika bil-miktub dwar dan mill-inqas tliet xhur qabel id-data meta tkun se tidħol fis-seħħ din is-sospensjoni.

               Il-ħlas tal-kontribuzzjoni finanzjarja għandu jibda mill-ġdid wara konsultazzjoni bejn il-Partijiet u ftehim bejniethom, u/jew meta r-riżultati tal-implimentazzjoni finanzjarja msemmija fil-paragrafu 5 jiġġustifikaw dan.

               5.Il-Kumitat Konġunt huwa responsabbli għas-segwitu tal-implimentazzjoni tal-programm ta’ appoġġ settorjali pluriennali. Jekk ikun hemm bżonn, wara li jiskadi l-Protokoll, iż-żewġ Partijiet għandhom ikomplu dan is-segwitu permezz tal-Kumitat Konġunt sakemm il-kontroparti finanzjarja speċifika marbuta mal-appoġġ settorjali prevista fl-Artikolu 4(2)(b) tkun intużat kollha.

               Artikolu 6
                  Kooperazzjoni fil-qasam tax-xjenza

               1.Iż-żewġ Partijiet jintrabtu li jippromwovu l-kooperazzjoni f’dak li għandu x’jaqsam mas-sajd responsabbli fiż-żona tas-sajd ta’ Greenland, fosthom fil-livell reġjonali, b’mod partikulari fil-Kummissjoni tas-Sajd tal-Atlantiku tal-Grigal (in-NEAFC) u fl-Organizzazzjoni tas-Sajd fl-Atlantiku tal-Majjistral (in-NAFO), u f’kull entità sottoreġjonali jew internazzjonali oħra kkonċernata. Il-Kumitat Konġunt jista’ jadotta miżuri biex jiżgura l-użu sostenibbli tar-riżorsi tas-sajd fiż-żona tas-sajd ta’ Greenland, f’konformità mal-miżuri ta’ konservazzjoni u ta’ ġestjoni rilevanti.

               Artikolu 7
                  Is-sajd sperimentali

               1. Il-Partijiet se jikkooperaw bejniethom, inkluż fil-qafas tal-Artikolu 5, biex jimplimentaw sajd sperimentali sostenibbli għal speċijiet u stokkijiet li mhumiex inklużi fl-Artikolu 3(1) permezz tal-proċess deskritt fil-Kapitolu VI tal-Anness u mingħajr konsegwenzi għall-kontribuzzjoni finanzjarja tal-Unjoni stipulata fl-Artikolu 4(2)(a).

               2. Meta l-Partijiet jikkonkludu li s-sajd sperimentali skont il-paragrafu 1 ikun wassal għal riżultati pożittivi u meta l-Kumitat Konġunt jistabbilixxi opportunitajiet ġodda tas-sajd skont id-dispożizzjonijiet tal-Artikolu 2(2), tal-Artikolu 2(5) u tal-Artikolu 8, l-awtoritajiet ta’ Greenland għandhom jallokaw mill-inqas 50 % tal-opportunitajiet kollha tas-sajd disponibbli għall-ispeċijiet il-ġodda lill-Unjoni sakemm jiskadi dan il-Protokoll.

               Artikolu 8

               Opportunitajiet ġodda tas-sajd

               1.L-opportunitajiet il-ġodda tas-sajd huma opportunitajiet tas-sajd għal speċijiet u stokkijiet li għandhom jiddaħħlu fl-Artikolu 3(1), dejjem jekk ikun hemm żieda proporzjonali f’dik il-parti tal-kontribuzzjoni finanzjarja msemmija fl-Artikolu 4(2)(a).

               2. Meta xi waħda mill-Partijiet tesprimi l-interess tagħha li tinkludi xi opportunità ġdida tas-sajd fl-Artikolu 3(1), il-Kumitat Konġunt għandu jqis dan abbażi tal-liġijiet u r-regolamenti ta’ Greenland, tal-aqwa pariri xjentifiċi disponibbli u tal-approċċ ta’ prekawzjoni. Wara dan, l-opportunitajiet il-ġodda tas-sajd se jgħaddu mill-proċess imsemmi fl-Artikolu 3(2) u (3). Il-Kumitat Konġunt għandu jistabbilixxi wkoll il-prezz ta’ referenza għall-ispeċi l-ġdida u t-tariffi għall-awtorizzazzjonijiet li għandhom japplikaw sa ma jiskadi dan il-Protokoll.

               Artikolu 9
                  Sospensjoni tal-Protokoll u reviżjoni tal-kontribuzzjoni finanzjarja

               1.L-implimentazzjoni ta’ dan il-Protokoll, inkluż il-ħlas tal-kontribuzzjoni finanzjarja, tista’ tiġi sospiża b’mod unilaterali minn waħda mill-Partijiet, jew riveduta fil-każ tal-kontribuzzjoni finanzjarja, jekk:

               a)ċirkustanzi mhux tas-soltu jipprevjenu l-attivitajiet tas-sajd fiż-żona tas-sajd ta’ Greenland; jew

               b)ikunu saru bidliet sinifikanti fil-linji gwida tal-politika li jkunu wasslu għall-konklużjoni ta’ dan il-Protokoll u xi waħda mill-Partijiet titlob li jiġi riveduti d-dispożizzjonijiet tiegħu biex dawn ikunu jistgħu jiġu emendati; jew

               c)ikun hemm nuqqas ta’ qbil bejn il-Partijiet dwar l-interpretazzjoni ta’ dan il-Protokoll jew l-implimentazzjoni tiegħu; jew

               d)xi waħda mill-Partijiet tikser id-dispożizzjonijiet ta’ dan il-Protokoll, b’mod partikulari l-Artikolu 2(6) dwar il-ħarsien tad-drittijiet fundamentali.

               Dan is-subparagrafu ma għandux japplika jekk il-ksur iseħħ f’qasam ta’ responsabbiltà jew ta’ kompetenza li fih il-Gvern ta’ Greenland, minħabba l-istatus ta’ dan il-pajjiż bħala parti awtonoma mir-Renju tad-Danimarka, ma għandux responsabbiltajiet jew kompetenzi formali.

               2.L-Unjoni tista’ tissospendi l-ħlas tal-kontribuzzjoni finanzjarja għall-appoġġ settorjali previst fl-Artikolu 4(2)(b) ta’ dan il-Protokoll skont l-Artikolu 5(4) tiegħu.

               3.Meta jkun beħsiebha tissospendi l-implimentazzjoni ta’ dan il-Protokoll, inkluż il-ħlas tal-kontribuzzjoni finanzjarja, il-Parti kkonċernata għandha tibgħat notifika bil-miktub dwar dan mill-inqas tliet xhur qabel id-data meta tkun se tidħol fis-seħħ din is-sospensjoni.

               4.L-implimentazzjoni ta’ dan il-Protokoll, inkluż il-ħlas tal-kontribuzzjoni finanzjarja, għandha tibda mill-ġdid ladarba tkun tranġat is-sitwazzjoni wara li jkunu ttieħdu azzjonijiet biex jittaffew iċ-ċirkustanzi msemmija hawn fuq u wara li jkunu saru konsultazzjonijiet bejn il-Partijiet u jkun intlaħaq ftehim bejniethom. L-ammont tal-kontribuzzjoni finanzjarja għandu jitnaqqas b’mod proporzjonat u pro rata temporis skont iż-żmien li matulu kien sospiż il-Protokoll.

               Artikolu 10
                  Sospensjoni ta’ awtorizzazzjoni tas-sajd u stabbiliment mill-ġdid tagħha

               L-awtoritajiet ta’ Greenland jistgħu jissospendu l-awtorizzazzjonijiet tas-sajd previsti fl-Anness f’każ li:

               a) bastiment speċifiku jkun qed iwettaq ksur serju tal-liġijiet u r-regolamenti ta’ dan il-pajjiż; jew

               b) sid bastiment ma jkunx ħares inġunzjoni maħruġa b’rabta ma’ ksur min-naħa ta’ dak il-bastiment speċifiku. Ladarba titħares l-inġunzjoni, għandha terġa’ tiġi stabbilita l-awtorizzazzjoni tas-sajd għall-bastiment għall-perjodu li jkun baqa’ tal-awtorizzazzjoni tas-sajd.

                Artikolu 11
                  Terminazzjoni

               Jekk il-Protokoll jiġi tterminat bil-kundizzjonijiet stabbiliti fl-Artikolu 12(2) u (3) tal-Ftehim, l-ammont tal-kontribuzzjoni finanzjarja li għandha titħallas imsemmija fl-Artikolu 4(2) ta’ dan il-Protokoll għandu jitnaqqas b’mod proporzjonat u pro rata temporis għas-sena li matulha tidħol fis-seħħ it-terminazzjoni.

               Artikolu 12
                  Liġijiet u regolamenti nazzjonali

               1.Meta l-bastimenti tas-sajd tal-Unjoni jkunu qed joperaw fiż-żona tas-sajd ta’ Greenland, l-attivitajiet tagħhom għandhom ikunu rregolati mil-liġijiet u r-regolamenti li japplikaw fi Greenland u fir-Renju tad-Danimarka, sakemm ma jkunx hemm dispożizzjoni mod ieħor fil-Ftehim, f’dan il-Protokoll u fl-Anness tiegħu.

               2.L-awtoritajiet ta’ Greenland għandhom jgħarrfu lill-Unjoni b’kull tibdil jew leġiżlazzjoni ġdida marbuta mal-politika tas-sajd, mill-inqas tliet xhur qabel ma jidħol fis-seħħ dan it-tibdil jew din il-leġiżlazzjoni l-ġdida.

               Artikolu 13
                  Il-kunfidenzjalità

               1.Greenland u l-Unjoni jintrabtu li jiżguraw li d-dejta personali kollha dwar il-bastimenti tas-sajd tal-Unjoni u l-attivitajiet tas-sajd tagħhom miksuba fil-kuntest ta’ dan il-Protokoll u tal-Anness tiegħu jiġu ttrattati f’kull ħin skont il-prinċipji rispettivi tagħhom tal-kunfidenzjalità u tal-protezzjoni tad-dejta.

               2.Iż-żewġ Partijiet għandhom jiżguraw li d-dejta aggregata dwar l-attivitajiet tas-sajd tal-flotta tal-Unjoni fiż-żona tas-sajd ta’ Greenland biss titqiegħed għad-dispożizzjoni tal-pubbliku. Id-dejta li mill-bqija tista’ titqies bħala kunfidenzjali għandha tintuża biss għall-implimentazzjoni tal-Protokoll u għall-finijiet tax-xjenza, tal-ġestjoni tas-sajd, tal-monitoraġġ, tal-kontroll u tas-sorveljanza.

               Artikolu 14
                  Applikazzjoni provviżorja

               Dan il-Protokoll għandu japplika b’mod provviżorju mill-1 ta’ Jannar 2016.

               Artikolu 15

               Dħul fis-seħħ

               Dan il-Protokoll u l-Anness tiegħu għandhom jidħlu fis-seħħ fid-data meta l-Partijiet jinnotifikaw lil xulxin li lestew il-proċeduri meħtieġa għal dak il-għan.

               ANNESS

               Il-kundizzjonijiet li jirregolaw l-attivitajiet tas-sajd tal-bastimenti tal-Unjoni Ewropea fil-kuntest tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn il-Komunità Ewropea, minn naħa waħda, u l-Gvern tad-Danimarka u l-Gvern Awtonomu ta’ Greenland, min-naħa l-oħra

               Kapitolu I – Dispożizzjonijiet ġenerali

               1. Ħatra tal-awtorità kompetenti

               Għall-finijiet ta’ dan l-Anness u sakemm ma jkunx indikat mod ieħor, awtorità kompetenti tfisser:

               –għall-Unjoni: il-Kummissjoni Ewropea;

               –għal Greenland: il-Ministeru tas-Sajd, il-Kaċċa u l-Agrikoltura.

               2. Awtorizzazzjoni tas-sajd tfisser permess maħruġ għal bastiment tas-sajd tal-UE li jagħtih id-dritt iwettaq attivitajiet speċifiċi tas-sajd fiż-żoni tas-sajd ta’ Greenland identifikati fil-paragrafu 3 matul perjodu speċifiku.

               3. Żona tas-sajd

               3.1. Is-sajd għandu jsir fiż-żona tas-sajd prevista fir-Regolament Nru 1020 tal-20 ta’ Ottubru 2004 skont id-Digriet Irjali Nru 1005 tal-15 ta’ Ottubru 2004 dwar id-Dħul fis-Seħħ ta’ Att dwar Żoni Ekonomiċi Esklussivi għal Greenland li jdaħħal fis-seħħ l-Att Nru 411 tat-22 ta’ Mejju 1996 dwar iż-Żoni Ekonomiċi Esklussivi.

               3.2. Is-sajd għandu jsir mill-inqas 12-il mil nawtiku lil hinn mil-linja ta’ bażi skont is-Sezzjoni 2 tat-Taqsima 7 tal-Att Nru 18 tal-31 ta’ Ottubru 1996 dwar is-Sajd maħruġ mill-Parlament ta’ Greenland, kif emendata l-aħħar mill-Att Nru 12 tat-3 ta’ Diċembru 2012 tal-istess Parlament, sakemm ma jkunx hemm dispożizzjoni speċifika mod ieħor.

               3.3. Il-linja ta’ bażi hija ddefinita skont id-Digriet Irjali Nru 1004 tal-15 ta’ Ottubru 2004 dwar emenda tad-Digriet Irjali dwar id-delimitazzjoni tal-ilmijiet territorjali ta’ Greenland.

               Kapitolu II - Applikazzjoni għal awtorizzazzjonijiet (liċenzji) tas-sajd u ħruġ tagħhom

               1. Kundizzjonijiet biex tinkiseb awtorizzazzjoni tas-sajd

               1.1.L-awtorizzazzjonijiet tas-sajd imsemmija fl-Artikolu 6 tal-Ftehim għandhom jinħarġu għall-bastimenti biss jekk dawn il-bastimenti jkunu mniżżlin fir-reġistru tal-bastimenti tas-sajd tal-Unjoni Ewropea u, għall-bastimenti li jkunu jixtiequ jistadu għar-redfish pelaġiku skont l-iskema ta’ flessibbiltà b’rabta mas-sajd għal din it-tip ta’ ħuta, biss jekk dawn ikunu ġew innotifikati lin-NEAFC skont ir-regoli tagħha. Barra minn hekk, il-bastimenti m’għandhom ikunu fuq l-ebda lista tal-bastimenti li jkunu nqabdu jagħmlu sajd illegali, mhux irrappurtat u mhux irregolat maħruġa minn organizzazzjoni reġjonali tal-ġestjoni tas-sajd.

               1.2.Biex bastiment ikun eliġibbli għal awtorizzazzjoni, la s-sid, la l-kaptan u lanqas il-bastiment innifsu ma jridu jkunu pprojbiti milli jistadu fiż-żona tas-sajd ta’ Greenland. Dawn għandhom ikunu ssodisfaw l-obbligi preċedenti kollha li jkunu ġejjin mill-Ftehim.

               2. Applikazzjoni għal awtorizzazzjoni tas-sajd

               2.1.L-applikazzjonijiet u l-awtorizzazzjonijiet tas-sajd għandhom jintbagħtu bil-mod li ġej sa ma ż-żewġ Partijiet jimplimentaw sistema ta’ liċenzji elettroniċi b’mod konġunt.

               2.2L-awtoritajiet kompetenti tal-UE għandhom iressqu, b’mod elettroniku, talba (kollettiva) għall-awtorizzazzjonijiet tas-sajd għall-bastimenti li jkunu jixtiequ jistadu skont il-Ftehim lill-awtorità kompetenti ta’ Greenland. L-applikazzjonijiet għandhom isiru fuq il-formoli pprovduti għal dak il-għan mill-awtorità kompetenti ta’ Greenland, mehmużin fl-Appendiċi 1. Tista’ tintbagħat applikazzjoni kollettiva għall-awtorizzazzjoni tas-sajd fil-każ ta’ bastimenti tal-UE li jkunu tal-istess sid jew aġent, dejjem jekk dawn il-bastimenti jkunu jtajru l-bandiera tal-istess Stat Membru.

               2.3.Kull applikazzjoni għal awtorizzazzjoni tas-sajd għandu jkollha magħha prova li tħallset it-tariffa għall-ispeċijiet u għall-kwantitajiet mitlubin, skont id-dispożizzjonijiet tal-paragrafu 7 ta’ dan il-Kapitolu.

               2.4Għal kull applikazzjoni tal-bidu skont il-Protokoll fis-seħħ, jew wara bidla teknika tal-bastiment ikkonċernat, irid jintbagħat ritratt riċenti diġitali bil-kulur tal-bastiment (li jkun ittieħed 12-il xahar qabel jew inqas), li jkun ta’ riżoluzzjoni xierqa (ta’ daqs ta’ mill-inqas 15-il cm b’10 cm) u li jkun juri fid-dettall il-ġenb tal-bastiment, inkluż isem il-bastiment u n-numru ta’ identifikazzjoni tiegħu li jidhru fuq il-buq.

               2.5.Jekk l-awtorità kompetenti ta’ Greenland tqis li xi applikazzjoni ma tkunx kompluta jew li din ma tissodisfax il-kundizzjonijiet mogħtija fil-paragrafi 1, 2.2, 2.3 u 2.4, din għandha tgħarraf lill-awtorità kompetenti tal-UE malajr kemm jista’ jkun bir-raġunijiet għal dan, u f’kull każ fi żmien sebat ijiem tax-xogħol minn meta tirċievi l-applikazzjoni.

               3. Ħruġ tal-awtorizzazzjoni tas-sajd

               3.1 L-awtorità kompetenti ta’ Greenland għandha tibgħat l-awtorizzazzjoni tas-sajd, b’mod elettroniku, lill-awtorità kompententi tal-UE fi żmien għaxart ijiem tax-xogħol minn meta tintbagħat l-applikazzjoni. Din l-awtorizzazzjoni tas-sajd mibgħuta b’mod elettroniku għandu jkollha l-istess valur bħal dik oriġinali għall-finijiet tal-Protokoll u tal-Anness tiegħu.

               3.2. Kull awtorizzazzjoni tas-sajd għandu jkollha fuqha l-kwantità awtorizzata li tista’ tinqabad. Awtorizzazzjoni tas-sajd li tinħareġ bħala parti minn applikazzjoni kollettiva għandu jkollha fuqha l-kwantità totali tal-ispeċijiet li għalihom tkun tħallset it-tariffa għall-awtorizzazzjoni tas-sajd u għandu jkollha fuqha wkoll il-frażi li ġejja: “il-kwantità awtorizzata għandha tinqasam bejn il-bastimenti li ġejjin: (l-ismijiet tal-bastimenti kollha mniżżlin fl-applikazzjoni kollettiva)”.

               3.3.L-awtorizzazzjoni tas-sajd, jew kopja tagħha, għandha tinżamm abbord il-ħin kollu u għandha tintwera fuq talba tal-awtorità kompetenti ta’ Greenland.

               4. Emenda tal-awtorizzazzjoni tas-sajd

               4.1.Trid issir applikazzjoni ġdida biex tkun tista’ tiġi emendata xi waħda mill-kwantitajiet awtorizzati indikata fuq l-awtorizzazzjoni(jiet) tas-sajd.

               4.2.Mingħajr ħsara għall-paragrafu 4.3, f’każ li l-emenda ta’ awtorizzazzjoni tas-sajd ikollha x’taqsam ma’ każijiet fejn il-kwantità li tkun inqabdet tkun iktar mill-kwantità diġà awtorizzata, il-bastiment għandu jħallas tariffa li tkun tliet darbiet iktar mill-ammont previst fil-paragrafu 7.1 għall-kwantità li tkun inqabdet li tkun iktar mill-kwantità awtorizzata. Dak il-bastiment ma għandha tinħariġlu l-ebda awtorizzazzjoni tas-sajd ġdida sakemm ma jkunux tħallsu t-tariffi li jikkorrispondu għall-kwantitajiet żejda li jkunu nqabdu.

               4.3F’każijiet eċċezzjonali fejn l-opportunitajiet tas-sajd tal-UE għall-ispeċijiet rilevanti ma jkunux intużaw kollha, u sabiex tiġi evitata interruzzjoni tal-attivitajiet tas-sajd ta’ bastiment tas-sajd tal-UE li jistad fiż-żona tas-sajd ta’ Greenland abbażi ta’ awtorizzazzjoni tas-sajd maħruġa skont il-Protokoll biss, jekk dak il-bastiment x’aktarx li jkun se jaqbeż il-kwantità awtorizzata, l-Istat tal-bandiera għandu jgħarraf mill-ewwel lill-awtorità kompetenti ta’ Greenland li huwa jkun beħsiebu jibgħat applikazzjoni formali għal awtorizzazzjoni tas-sajd ġdida għall-kwantitajiet addizzjonali tal-istess speċi, u huwa għandu jibgħat kopja ta’ dan l-avviż lill-awtorità kompetenti tal-UE. Il-bastiment għandu jitħalla jkompli jistad sakemm sid il-bastiment jibgħat prova lill-awtorità kompetenti ta’ Greenland li tħallsu t-tariffi rilevanti fi żmien 24 siegħa minn meta l-Istat tal-bandiera jibgħat l-avviż tiegħu, u sakemm l-applikazzjoni korrispondenti għal awtorizzazzjoni ġdida tas-sajd tintbagħat lill-awtorità kompetenti ta’ Greenland fi żmien ħamest ijiem tax-xogħol minn meta l-Istat tal-bandiera jibgħat l-avviż tiegħu, f’konformità mal-proċedura mogħtija fil-paragrafu 2. Jekk ma jitħarsux dawn id-dispożizzjonijiet, il-bastiment ikollu jgħaddi mill-proċedura mogħtija fil-paragrafu 4.2.

               5. Trasferiment tal-awtorizzazzjoni tas-sajd

               5.1.L-awtorizzazzjoni tas-sajd għandha tinħareġ f’isem bastiment speċifiku u ma għandhiex tkun tista’ tiġi ttrasferita.

               5.2.Madankollu, f’għadd limitat ta’ każijiet u fuq talba tal-awtorità kompetenti tal-UE, l-awtorizzazzjoni tas-sajd ta’ bastiment tista’ tinbidel b’awtorizzazzjoni tas-sajd ġdida maħruġa f’isem bastiment ieħor tal-UE. Is-sostituzzjoni għandha sseħħ abbażi ta’ applikazzjoni mibgħuta mill-awtorità kompetenti tal-UE. L-awtorizzazzjoni tas-sajd il-ġdida għandu jkollha fuqha l-kwantità awtorizzata li tista’ tinqabad li tikkorrispondi għall-kwantità tal-ispeċijiet li għalihom ikunu diġà tħallsu t-tariffi għall-awtorizzazzjoni tas-sajd u li minnha tkun tnaqqset kull qabda li tkun diġà saret mill-ewwel bastiment.

               5.3.L-awtorizzazzjoni tas-sajd il-ġdida għandha tidħol fis-seħħ fil-jum li fih l-awtorizzazzjoni l-ġdida tinħareġ mill-awtorità kompetenti ta’ Greenland.

               6.Perjodu ta’ validità tal-awtorizzazzjoni tas-sajd

               6.1.L-awtorizzazzjonijiet tas-sajd għandhom ikunu validi mid-data meta jinħarġu sa tmiem is-sena kalendarja li matulha jkunu nħarġu.

               6.2F’dak li għandu x’jaqsam mas-sajd għall-kapelin, l-awtorizzazzjonijiet tas-sajd għandhom jinħarġu mill-20 ta’ Ġunju sal-31 ta’ Diċembru u jinkludu wkoll l-1 ta’ Jannar sat-30 ta’ April tas-sena ta’ wara.

               6.3.F’każ li l-leġiżlazzjoni tal-UE li tistabbilixxi l-opportunitajiet tas-sajd għal sena partikulari għall-bastimenti tal-UE, f’ilmijiet fejn ikun hemm bżonn ta’ limitazzjonijiet tal-qbid, ikun għadha ma ġietx adottata sal-bidu tas-sena tas-sajd, il-bastimenti tas-sajd tal-UE li kienu awtorizzati jistadu fil-31 ta’ Diċembru tas-sena tas-sajd ta’ qabel jistgħu jkomplu għaddejjin bl-attivitajiet tagħhom bl-istess awtorizzazzjoni tas-sajd fis-sena li għaliha tkun għadha ma ġietx adottata l-leġiżlazzjoni, dejjem jekk il-pariri xjentifiċi jippermettu dan. Se jkun permess użu provviżorju ta’ 1/12 tal-kwota mogħtija fl-awtorizzazzjoni tas-sajd tas-sena ta’ qabel, għal kull xahar, dejjem jekk titħallas it-tariffa għall-awtorizzazzjoni tas-sajd applikabbli għall-kwota. Il-kwota provviżorja tista’ tiġi aġġustata skont il-pariri xjentifiċi u l-kundizzjonijiet speċifiċi tas-sajd.

               6.4.Il-kwantità ta’ gambli tat-Tramuntana mniżżla fuq awtorizzazzjoni tas-sajd li ma tkunx intużat sal-31 ta’ Diċembru ta’ sena partikulari tista’ tiġi ttrasferita għas-sena ta’ wara, fuq talba tal-awtorità kompetenti tal-UE, sa massimu ta’ 5 % tal-kwantità oriġinali mniżżla fuq l-awtorizzazzjoni tas-sajd, jekk il-pariri xjentifiċi jippermettu dak it-trasferiment. Il-kwantità ttrasferita għandha tintuża sat-30 ta’ April tas-sena ta’ wara.

               7. It-tariffa għall-awtorizzazzjoni tas-sajd, il-ħlas tagħha u r-rifużjoni

               7.1.Il-bastimenti tal-UE għandhom iħallsu t-tariffi għall-awtorizzazzjonijiet tas-sajd li ġejjin:

                        Speċi

                        Ammont f’Euro għal kull tunnellata għall-2016 u l-2017

                        Ammont f’Euro għal kull tunnellata mill-2018 sal-2020

                        Il-merluzz

                        132,63

                        142,11

                        Ir-redfish pelaġiku

                        78,11

                        83,68

                        Ir-redfish tal-qiegħ

                        78,11

                        83,68

                        Il-ħalibatt tal-Groenlandja

                        190,11

                        203,68

                        Il-gambli tat-Tramuntana - fin-naħa tal-Lvant

                        73,68

                        78,95

                        Il-gambli tat-Tramuntana - fin-naħa tal-Punent

                        117,89

                        126,32

                        Il-kapelin

                        7,00

                        7,50

               7.2Qabel ma jibda japplika dan il-Protokoll, l-awtorità kompetenti ta’ Greenland għandha tibgħat lill-UE d-dettalji tal-kontijiet bankarji li s-sidien tal-bastimenti għandhom jużaw għall-ħlasijiet kollha għal kemm idum għaddej il-Protokoll. L-awtorità kompetenti ta’ Greenland għandha tavża lill-awtorità kompetenti tal-UE b’kull tibdil f’dawn id-dettalji mill-inqas xahrejn qabel ma dan it-tibdil jidħol fis-seħħ.

               7.3Il-ħlas tat-tariffa għandu jinkludi l-imposti nazzjonali u lokali kollha marbutin mal-aċċess għall-attivitajiet tas-sajd, kif ukoll l-imposti mitlubin mill-banek għat-trasferimenti tal-flus. Jekk bastiment ma jkunx ħallas l-imposta għat-trasferiment bankarju, dan l-ammont ikollu jitħallas mal-applikazzjoni li jkun imiss għal awtorizzazzjoni tas-sajd għal dan il-bastiment, u dan il-ħlas għandu jkun prerekwiżit għall-ħruġ ta’ awtorizzazzjoni tas-sajd ġdida.

               7.4.Jekk ma tinqabadx il-kwantità awtorizzata, it-tariffa li tikkorrispondi għal din il-kwantità awtorizzata ma titħallasx lura lil sid il-bastiment.

               7.5.Madankollu, f’każ li jibdew japplikaw jew l-Artikolu 9 jew l-Artikolu 11 tal-Protokoll u b’hekk bastiment ma jkunx jista’ jistad għal xi parti mill-qabda awtorizzata għal dik is-sena kalendarja, jew f’każ li l-applikazzjoni għall-awtorizzazzjoni tas-sajd ma tiġix aċċettata, l-awtorità kompetenti ta’ Greenland għandha tħallas lura t-tariffa kollha għall-awtorizzazzjoni tas-sajd lil sid il-bastiment fi żmien 60 jum kalendarju minn meta jintalab il-ħlas lura.

               7.6.Ma għandha titħallas l-ebda tariffa għall-awtorizzazzjoni tas-sajd għall-qabdiet inċidentali.

               8.Il-prezzijiet ta’ referenza għall-ispeċijiet huma dawn li ġejjin:

                        Speċi

                        Prezz f’Euro għal kull tunnellata ta’ piż tal-ħut ħaj

                        Il-merluzz

                        1800

                        Ir-redfish pelaġiku

                        1700

                        Ir-redfish tal-qiegħ

                        1700

                        Il-ħalibatt tal-Groenlandja

                        4375

                        Il-gambli tat-Tramuntana

                        3240

                        Il-kapelin

                        190

                        Il-qabdiet inċidentali

                        tal-grenadieri

                        975

                        Il-qabdiet inċidentali

                        1990

               Kapitolu III – Miżuri tekniċi ta’ konservazzjoni

               1.
                     L-awtorità kompetenti ta’ Greenland għandha tqiegħed għad-dispożizzjoni tal-awtorità kompetenti tal-UE verżjoni bl-Ingliż tal-leġiżlazzjoni rilevanti ta’ Greenland dwar il-monitoraġġ, il-kontroll u s-sorveljanza u dwar il-miżuri tekniċi ta’ konservazzjoni qabel ma l-Protokoll jibda jiġi applikat b’mod provviżorju.

               Kapitolu IV – Monitoraġġ, kontroll u sorveljanza

               Taqsima 1: Reġistrazzjoni u rappurtar tal-qabdiet

               1.Mingħajr ħsara għar-rekwiżiti tar-rappurtar liċ-Ċentru għall-Monitoraġġ tas-Sajd tal-Istat tal-bandiera tagħhom, il-bastimenti tal-UE li huma awtorizzati jistadu skont il-Ftehim għandhom javżaw lill-awtorità kompetenti ta’ Greenland bil-qabdiet li jagħmlu bil-mod li ġej sa ma ż-żewġ Partijiet jimplimentaw sistema ta’ rappurtar elettroniku b’mod konġunt. Malli tidħol fis-seħħ it-tali sistema ta’ rappurtar elettroniku, din imbagħad tieħu post id-dispożizzjonijiet tar-rappurtar elettroniku mogħtija fit-Taqsimiet 1, 2 u 3.

               2. Għal kull vjaġġ li jagħmlu fiż-żona tas-sajd ta’ Greenland, il-kaptani ta’ bastimenti tas-sajd tal-UE li jkunu qed jistadu skont il-Ftehim għandhom iniżżlu f’ġurnal ta’ abbord tas-sajd l-attivitajiet tagħhom u jindikaw il-kwantitajiet kollha ta’ kull speċi maqbuda u miżmuma abbord jew mormija lura l-baħar, suġġetta għall-Artikolu 3(4) tal-Protokoll, li tkun ta’ iktar minn 50 kilogramma f’kilogrammi ta’ piż ħaj. Fuq talba tal-awtorità kompetenti ta’ Greenland, għandhom jingħataw il-ġurnali rilevanti ta’ abbord, skont l-ispeċi u l-irkaptu fil-mira, u dawn għandhom jintbagħtu lir-rappreżentant (lill-aġent) tal-bastiment, kif indikat fil-formola tal-applikazzjoni għal awtorizzazzjoni tas-sajd mogħtija fl-Appendiċi 1.  L-awtorità kompetenti tal-UE u ċ-ĊMS tal-Istat tal-bandiera applikabbli għandhom jingħataw ukoll eżempju ta’ kull tip ta’ ġurnal ta’ abbord.  F’każ li jinbidel il-format ta’ ġurnal ta’ abbord, l-awtorità kompetenti tal-UE u ċ-ĊMS tal-Istat tal-bandiera applikabbli għandhom jiġu mgħarrfa minnufih bil-bidliet u għandhom jingħataw il-verżjonijiet il-ġodda.

               3.Il-kaptan għandu jimla l-ġurnal ta’ abbord tas-sajd abbażi ta’ refgħa refgħa u għandu jindika l-qabdiet kollha u l-ħut kollu mormi lura l-baħar għal kull refgħa għal kull jum li l-bastiment tas-sajd tal-UE jkun qed jopera abbażi ta’ awtorizzazzjoni tas-sajd maħruġa mill-awtoritajiet ta’ Greenland.

               4.Il-ġurnal ta’ abbord tas-sajd għandu jimtela b’mod li jkun jista’ jinqara, b’ittri kapitali, u għandu jiġi ffirmat mill-kaptan.

               5.Il-kaptan għandu jkun responsabbli għall-preċiżjoni tad-dejta rreġistrata fil-ġurnal ta’ abbord tas-sajd u trażmessa.

               6.Fi tmiem kull vjaġġ tas-sajd, għandha tintbagħat kopja tal-ġurnal ta’ abbord tas-sajd lill-awtorità kompetenti ta’ Greenland fi żmien għaxart ijiem mill-wasla fil-port jew bil-posta jew bil-posta elettronika jew bil-faks. Il-kaptan għandu jibgħat kopja lill-Istat tal-bandiera wkoll.

               7.Sa fejn ikun possibbli, il-kaptan għandu jibgħat ukoll dejta addizzjonali dwar il-ħatt l-art lill-awtorità kompetenti ta’ Greenland fuq talba tagħha.

               8.F’każ li bastiment tal-UE ma jkunx ħares id-dispożizzjonijiet dwar ir-rappurtar tal-qabdiet, l-awtorità kompetenti ta’ Greenland għandha d-dritt tissospendi l-awtorizzazzjoni tas-sajd eżistenti sa ma jiġu ssodisfati dawk id-dispożizzjonijiet. Jekk dawn id-dispożizzjonijiet jerġgħu jinkisru, l-awtorità kompetenti ta’ Greenland tista’ tirrifjuta li ġġedded l-awtorizzazzjoni tas-sajd tal-bastiment ikkonċernat. L-awtorità kompetenti tal-UE u l-Istat tal-bandiera se jinżammu infurmati kif xieraq dwar dan.

               9.Iż-żewġ Partijiet se jagħmlu ħilithom biex idaħħlu fis-seħħ malajr kemm jista’ jkun sistema ta’ rappurtar elettroniku dwar l-attivitajiet tas-sajd tal-bastimenti tal-UE fiż-żona tas-sajd ta’ Greenland, dejjem jekk ikun hemm ftehim komuni dwar il-linji gwida għall-ġestjoni u l-implimentazzjoni tagħha. Din is-sistema ta’ rappurtar elettroniku se tippermetti l-iskambju ta’ dejta (mhix eżawrjenti) dwar il-pożizzjoni tal-bastimenti, il-qabdiet, l-attivitajiet tas-sajd u l-awtorizzazzjonijiet tas-sajd.

               10.Kull sena jew fuq talba tal-awtorità kompetenti tal-UE, l-awtorità kompetenti ta’ Greenland se tgħarraf lill-awtorità kompetenti tal-UE bil-qabdiet li jkunu għamlu fiż-żona tas-sajd ta’ Greenland il-bastimenti ta’ partijiet terzi li jkunu qed jistadu f’dik iż-żona abbażi tal-opportunitajiet offruti permezz tal-Protokoll.

               Taqsima 2: Dħul fiż-żona u ħruġ minnha

               1.Il-kaptan ta’ bastiment tal-UE li jkun qed jistad fiż-żona tas-sajd ta’ Greenland jew li jkun beħsiebu jidħol f’dik iż-żona biex jistad fiha għandu jibgħat, b’mod elettroniku permezz tal-posta elettronika jew tal-faks, ir-rapporti u n-notifiki li ġejjin lill-awtorità kompetenti ta’ Greenland skont id-dispożizzjonijiet deskritti fil-leġiżlazzjoni nazzjonali tas-sajd rilevanti
                  8
               :

               (a)
                     “avviż tal-wasla” lill-awtorità kompetenti ta’ Greenland sa mhux aktar tard minn ħamest ijiem qabel il-wasla.  Kull bidla sussegwenti fl-avviż tal-wasla trid tintbagħat minnufih lill-awtorità kompetenti ta’ Greenland;

               (b)
                     “avviż ta’ azzjoni” li jintbagħat bejn 24 u 12-il siegħa qabel il-wasla;

               (c)
                     “avviż ta’ azzjoni” - qabel jitlaq minn port biex imur jistad fiż-żona tas-sajd ta’ Greenland fejn jinsab il-port jew qabel jitlaq minn pożizzjoni tal-ħatt fit-territorju sabiex ikompli jistad, il-kaptan tal-bastiment tas-sajd għandu jibgħat avviż dwar dan (avviż ta’ azzjoni);

               (d)
                     “rapport ta’ kull ġimgħa” - dment li l-bastiment tas-sajd ikun jinsab f’azzjoni, jiġifieri wara li l-kaptan ikun bagħat avviż ta’ azzjoni u sa ma dan jibgħat avviż ta’ tmiem l-azzjoni, għandhom jintbagħtu rapporti kull nhar ta’ Tnejn qabel l-10:00 f’UTC (rapporti ta’ kull ġimgħa). L-ewwel rapport ta’ kull ġimgħa għandu jkopri l-perjodu mill-wasla fiż-żona tas-sajd ta’ Greenland jew it-tluq minn port li jinsab f’dik iż-żona sa 24:00 f’UTC tal-Ħadd ta’ wara. Ir-rapporti ta’ kull ġimgħa l-oħrajn għandhom ikopru l-perjodu minn 00:00 f’UTC tat-Tnejn sa 24:00 f’UTC tal-Ħadd. Meta l-opportunitajiet tas-sajd awtorizzati għal bastiment jew il-qabdiet totali permissibbli stabbiliti fl-Ordni Eżekuttiva ta’ Greenland dwar il-kwoti jkunu waslu biex jiġu eżawriti, l-Awtorità tal-kontroll tal-liċenzji tas-sajd ta’ Greenland (GFLK) għandu jkollha d-dritt titlob lill-bastimenti kkonċernati jibagħtu rapporti ta’ kuljum li jkun fihom l-istess informazzjoni bħar-rapport ta’ kull ġimgħa. F’każijiet bħal dawn, m’għandhomx jintbagħtu r-rapporti ta’ kull ġimgħa u r-rapporti dwar il-pożizzjoni;

               (e)
                     “avviż tat-tluq” - il-bastimenti tas-sajd li jkun beħsiebhom joħorġu miż-żona tas-sajd ta’ Greenland għandhom jibagħtu avviż dwar dan (avviż tat-tluq) sa mhux aktar tard minn 48 siegħa bil-quddiem;

               (f)
                     “avviż ta’ tmiem l-azzjoni” - qabel ma joħroġ miż-żona tas-sajd ta’ Greenland, il-kaptan ta’ bastiment tas-sajd għandu jibgħat avviż dwar dan (avviż ta’ tmiem l-azzjoni);

               (g)
                     “avviż ta’ tmiem l-azzjoni” - qabel ma jasal f’port jew f’pożizzjoni tal-ħatt fiż-żona tas-sajd ta’ Greenland, il-kaptan ta’ bastiment tas-sajd għandu jibgħat avviż dwar dan (avviż ta’ tmiem l-azzjoni).

               Taqsima 3: Trasbord u ħatt l-art

               1.Il-kaptan ta’ bastiment tal-UE, jew rappreżentant (aġent), li jkun jixtieq iħott l-art il-ħut li jkun qabad fiż-żona tas-sajd ta’ Greenland jew jittrasbordah f’port ta’ Greenland għandu javża lill-awtorità kompetenti ta’ Greenland b’dan skont id-dispożizzjonijiet deskritti fil-leġiżlazzjoni rilevanti dwar is-sajd1.

               2.Huwa għandu javżaha b’dan li ġej mill-inqas 72 siegħa qabel it-trasbord jew il-ħatt l-art:

               (a)
                     l-identifikazzjoni tal-bastiment tas-sajd li qed jagħti l-ħut;

               (b)
                     il-port ta’ trasbord jew ta’ ħatt l-art indikat skont il-lista tal-kodiċijiet tal-portijiet tal-FAO;

               (c)
                     id-data u l-ħin li fihom mistenni jsir il-ħatt l-art jew it-trażbord;

               (d)
                     il-kwantità (mogħtija f’kilogrammi ta’ piż ħaj jew, jekk ikun meħtieġ, fl-għadd ta’ ħut individwali) ta’ kull speċi li għandha tinħatt l-art jew tiġi ttrasbordata (speċifikata bil-kodiċi alfa 3 tal-FAO tagħha);

               (e)
                     id-destinazzjoni tal-qabdiet wara l-ħatt l-art jew it-trażbord (jekk tkun magħrufa), jiġifieri ħut għas-suq, għall-konsum privat jew għal użi oħrajn;

               (f)
                     fil-każ tat-trasbord, l-identifikazzjoni tal-bastiment tas-sajd li qed jirċievi l-ħut u t-tip tiegħu.

               3.L-awtoritajiet ta’ Greenland iridu jawtorizzaw l-operazzjoni tat-trasbord minn qabel u din l-awtorizzazzjoni trid tintbagħat lill-kaptan tal-bastiment jew lil sid il-bastiment fi żmien 24 siegħa minn meta jintbagħat l-avviż imsemmi hawn fuq.

               4.Il-kaptan u/jew ir-rappreżentant għandhom ikunu responsabbli għall-preċiżjoni tad-dejta rreġistrata fid-dikjarazzjoni tat-trasbord u tal-ħatt l-art u trażmessa.

               Taqsima 4: Sistema għall-monitoraġġ tal-bastimenti bis-satellita (VMS)

               1.Messaġġi dwar il-pożizzjoni tal-bastimenti – is-sistema tal-VMS

               1.1Il-bastimenti tal-UE li jkollhom awtorizzazzjoni tas-sajd maħruġa skont il-Ftehim u li jkunu qed jistadu fiż-żona tas-sajd ta’ Greenland jew li jkunu qed jistadu għal kwoti ta’ Greenland fl-ilmijiet taż-żoni tan-NEAFC (kif deskritt fl-Appendiċi 4) għandhom ikunu mgħammra b’tagħmir ta’ lokalizzazzjoni bis-satellita (Sistema għall-Monitoraġġ tal-Bastimenti – VMS) li tkun qed tiffunzjona għalkollox u li tkun installata abbord il-bastiment u tkun kapaċi tibgħat il-pożizzjoni tagħhom b’mod awtomatiku u kontinwu tal-inqas darba fis-siegħa liċ-Ċentru tal-Monitoraġġ tas-Sajd (ĊMS) tal-Istat tal-bandiera tagħhom li jkun jinsab fuq l-art.

               1.2Iċ-ĊMS tal-Istat tal-bandiera għandu jibgħat b’mod awtomatiku l-messaġġi dwar il-pożizzjoni tal-bastimenti kkonċernati liċ-ĊMS ta’ Greenland.

               1.3Jekk bastiment jinstab jopera fiż-żona tas-sajd ta’ Greenland mingħajr VMS li tkun qed tiffunzjona għalkollox, u ma jkunux tħarsu d-dispożizzjonijiet tal-punt 3 ta’ din it-taqsima, l-awtorità ta’ Greenland għandha d-dritt tissospendi, b’effett immedjat, l-awtorizzazzjoni tas-sajd ta’ dak il-bastiment tas-sajd. L-awtorità kompetenti ta’ Greenland għandha tavża minnufih liċ-ĊMS tal-Istat tal-bandiera kkonċernat. L-awtorità kompetenti tal-l-UE u l-Istat tal-bandiera għandhom jiġu mgħarrfa minnufih bis-sospensjoni ta’ xi awtorizzazzjoni tas-sajd.

               1.4. Kull messaġġ dwar il-pożizzjoni għandu jkollu l-format mogħti fl-Appendiċi 3 u għandu jkun fih:

               (a)
                     l-identifikazzjoni tal-bastiment;

               (b)
                     il-pożizzjoni ġeografika l-iżjed riċenti tal-bastiment (il-lonġitudni, il-latitudni), b’marġni ta’ żball tal-pożizzjoni ta’ inqas minn 500 metru, u b’intervall ta’ fiduċja ta’ 99 %;

               (c)
                     id-data u l-ħin li fihom tkun ġiet irreġistrata l-pożizzjoni;

               (d)
                     il-veloċità tal-bastiment u d-direzzjoni li fiha jkun qed jivvjaġġa dak il-ħin.

               1.5.L-ewwel pożizzjoni rreġistrata wara d-dħul fiż-żona tas-sajd ta’ Greenland għandha tiġi identifikata bil-kodiċi “ENT”. Il-pożizzjonijiet kollha ta’ wara għandhom jiġu identifikati bil-kodiċi “POS”, ħlief għall-ewwel pożizzjoni rreġistrata wara l-ħruġ miż-żona tas-sajd ta’ Greenland, li għandha tiġi identifikata bil-kodiċi “EXI”.

               1.6.Iċ-ĊMS tal-Istat tal-bandiera għandu jiżgura t-trażmissjoni awtomatika u, jekk ikun meħtieġ, manwali, tal-messaġġi dwar il-pożizzjoni. Il-messaġġi dwar il-pożizzjoni għandhom jiġu rreġistrati, trażmessi u maħżuna b’mod sigur u għandhom jinżammu għal perjodu ta’ tliet snin.

               2.L-integrità tal-VMS

               2.1.Il-komponenti tat-tagħmir u tas-softwer tal-VMS għandhom jitħarsu mit-tbagħbis, jiġifieri ma għandhomx jippermettu li jiddaħħlu jew jinħarġu pożizzjonijiet foloz, u ma għandhomx ikunu jistgħu jiġu kkontrollati manwalment. Is-sistema għandha tkun awtomatika għalkollox, u għandha tiffunzjona l-ħin kollu, ikunu xi jkunu l-kundizzjonijiet ambjentali. Għandu jiġi pprojbit li wieħed ikisser it-tagħmir ta’ lokalizzazzjoni bis-satellita, li jagħmillu l-ħsara, li ma jħallihx fi stat operattiv jew li jbagħbsu mod ieħor. B’mod partikulari, il-kaptani għandhom jiżguraw f’kull ħin:

               (a)
                     li s-sistema tal-VMS tal-bastimenti tagħhom tkun qed taħdem bis-sħiħ u li l-messaġġi dwar il-pożizzjoni jkunu qed jiġu trażmessi b’mod korrett liċ-ĊMS tal-Istat tal-bandiera;

               (b)
                     li d-dejta ma tinbidel bl-ebda mod;

               (c)
                     li ma jkun hemm l-ebda ostaklu li jtellef lill-antenna jew l-antenni u lill-kejbils tagħhom imqabbdin mat-tagħmir ta’ lokalizzazzjoni bis-satellita;

               (d)
                     li ma jkun hemm l-ebda interruzzjoni fil-provvista tal-enerġija tat-tagħmir ta’ lokalizzazzjoni bis-satellita; u

               (e)
                     li t-tagħmir ta’ lokalizzazzjoni bis-satellita ma jitneħħiex minn fuq il-bastiment.

               2.2.Il-kaptan ta’ bastimenti tas-sajd li jkollu awtorizzazzjoni tas-sajd għandu jitqies responsabbli għal kull manipulazzjoni ppruvata tas-sistema tal-VMS tal-bastiment li jkollha l-għan li tfixkel l-operat tagħha jew li tiffalsifika l-messaġġi tagħha dwar il-pożizzjoni tal-bastiment. Kull ksur għandu jwassal għall-pieni previsti mill-Parti li fl-ilmijiet tagħha jkun seħħ il-ksur, skont il-leġiżlazzjoni li tkun fis-seħħ ta’ dik il-Parti.

               3.Trażmissjoni min-naħa tal-bastiment f’każ ta’ ħsara fis-sistema tal-VMS

               3.1.F’każ ta’ ħsara fis-sistema tal-VMS tal-bastiment waqt li dan ikun fiż-żona ta’ Greenland, din is-sistema għandha tissewwa jew tinbidel fi żmien 30 jum kalendarju minn meta jintbagħat l-avviż lill-Istat tal-bandiera dwar dan. L-awtorità tal-UE għandha tiġi mgħarrfa mill-iktar fis possibbli dwar dan.

               3.2.Matul il-perjodu msemmi hawn fuq, il-kaptan tal-bastiment għandu jibda jirrapporta b’mod manwali l-pożizzjoni tal-bastiment liċ-ĊMS tal-Istat tal-bandiera, skont il-paragrafu 1.4 ta’ din it-Taqsima, permezz tal-mezzi l-oħra ta’ komunikazzjoni disponibbli, b’mod partikulari permezz tal-posta elettronika, tar-radju jew tal-faks. Għandha tiġi trażmessa b’mod manwali tal-inqas pożizzjoni waħda kull erba’ sigħat.

               3.3.Wara dak il-perjodu ta’ 30 jum, il-bastiment ma jibqax awtorizzat iwettaq attivitajiet tas-sajd fiż-żona tas-sajd ta’ Greenland.

               4. Komunikazzjoni sigura tal-messaġġi dwar il-pożizzjoni bejn iċ-ĊMS

               4.1.Iċ-ĊMS tal-Istat tal-bandiera għandu jibgħat b’mod awtomatiku l-messaġġi dwar il-pożizzjoni tal-bastimenti kkonċernati liċ-ĊMS ta’ Greenland.

               4.2.Iċ-ĊMS taż-żewġ Partijiet għandhom jiskambjaw id-dettalji ta’ kuntatt tagħhom, jiġifieri l-indirizzi tal-posta elettronika u n-numri tal-faks, tat-teleks u tat-telefown tagħhom, u għandhom jgħarrfu minnufih lil xulxin b’kull tibdil f’dawn id-dettalji.

               4.3.Mingħajr ħsara għall-implimentazzjoni ta’ titjib fil-ġejjieni, it-trażmissjoni tal-messaġġi dwar il-pożizzjoni bejn iċ-ĊMS ikkonċernati u l-Istati tal-bandiera għandha ssir b’mod elettroniku permezz tal-protokoll HTTPS. L-iskambju taċ-ċertifikati għandu jseħħ bejn l-awtoritajiet ta’ Greenland u ċ-ĊMS tal-Istat tal-bandiera rilevanti.

               4.4.Id-dejta ta’ lokalizzazzjoni mibgħuta lil Greenland skont dan il-Ftehim ma għandha tiġi żvelata lill-awtoritajiet taħt l-ebda ċirkustanza b’tali mod li minnha jkunu jistgħu jiġu identifikati l-bastimenti individwali, ħlief lill-awtoritajiet ta’ kontroll u monitoraġġ tas-sajd.

               4.5.Mingħajr ħsara għall-paragrafu ta’ qabel, id-dejta tal-VMS tista’ tintuża għall-finijiet tax-xjenza u tar-riċerka, dejjem jekk l-utenti ma jippubblikawx din id-dejta b’tali mod li minnha jkunu jistgħu jiġu identifikati l-bastimenti individwali.

               5.Funzjonament ħażin tas-sistema ta’ komunikazzjoni

               5.1.L-awtorità kompetenti ta’ Greenland u ċ-ĊMS tal-Istati tal-bandiera tal-UE għandhom jiżguraw li t-tagħmir elettroniku tagħhom ikun kompatibbli u għandhom jgħarrfu lil xulxin minnufih b’kull funzjonament ħażin fil-komunikazzjoni u l-wasla tal-messaġġi dwar il-pożizzjoni bil-għan li tinstab soluzzjoni teknika mill-aktar fis possibbli.

               5.2.In-nuqqas ta’ komunikazzjoni bejn iċ-ĊMS ma għandux jaffettwa l-operat tal-bastimenti.

               5.3.Il-messaġġi kollha li ma jiġux trażmessi waqt li s-sistema ma tkunx qed taħdem, għandhom jintbagħtu malli terġa’ tiġi stabbilita l-komunikazzjoni bejn iċ-ĊMS ikkonċernati.

               6.Manutenzjoni ta’ ĊMS

               6.1.Iċ-ĊMS għandu jiġi mgħarraf bl-operazzjonijiet ippjanati ta’ manutenzjoni taċ-ĊMS l-ieħor (programm ta’ manutenzjoni) li jistgħu jaffettwaw l-iskambju tad-dejta tal-VMS, mill-inqas 72 siegħa qabel, b’indikazzjoni, jekk ikun possibbli, tad-data tal-manutenzjoni u tat-tul ta’ żmien tagħha. Għall-operazzjonijiet ta’ manutenzjoni li ma jkunux ippjanati, din l-informazzjoni għandha tintbagħat liċ-ĊMS l-ieħor mill-aktar fis possibbli.

               6.2.Matul l-operazzjoni ta’ manutenzjoni, id-disponibbiltà tad-dejta tal-VMS tista’ titpoġġa fi stat ta’ stennija sakemm is-sistema terġa’ ssir operattiva. Id-dejta tal-VMS ikkonċernata għandha tintbagħat immedjatament wara li tintemm l-operazzjoni ta’ manutenzjoni.

               6.3.Jekk l-operazzjoni ta’ manutenzjoni ddum iktar minn 24 siegħa, id-dejta tal-VMS għandha tintbagħat liċ-ĊMS l-ieħor b’mezz elettroniku alternattiv maqbul b’mod reċiproku.

               6.4.Greenland għandu javża lill-awtoritajiet ta’ monitoraġġ, kontroll u sorveljanza kompetenti tiegħu sabiex iċ-ĊMS tiegħu ma jqisx li l-bastimenti tal-UE qed jiksru l-obbligi tagħhom minħabba li ma jkunux qed jittrażmettu d-dejta tal-VMS minħabba operazzjoni ta’ manutenzjoni ta’ ĊMS.

               Taqsima 5: Spezzjoni fuq il-baħar jew fil-port

               1. L-ispezzjonijiet, fiż-żona tas-sajd ta’ Greenland jew fil-portijiet tiegħu, ta’ bastimenti tal-Unjoni li għandhom awtorizzazzjoni tas-sajd għandhom isiru minn bastimenti u spetturi ta’ Greenland li jkunu identifikati b’mod ċar skont il-konvezjonijiet internazzjonali.

               2. Qabel ma jitla’ abbord, l-ispettur awtorizzat għandu jgħarraf lill-bastiment tal-UE bid-deċiżjoni li jwettaq spezzjoni. L-ispetturi tas-sajd iridu jipprovdu prova tal-identità u l-kariga tagħhom qabel ma jwettqu l-ispezzjoni.

               3. L-ispetturi għandhom jibqgħu abbord il-bastiment tal-UE għall-ħin meħtieġ sabiex iwettqu dmirijiethom marbutin mal-ispezzjoni biss. Huma għandhom iwettqu l-ispezzjoni b’mod li jnaqqas kemm jista’ jkun l-impatt tagħha fuq il-bastiment u fuq l-attività tas-sajd u l-merkanzija tiegħu.

               4. L-ispezzjonijiet fil-port għandhom jitwettqu skont il-miżuri tal-FAO u l-miżuri tal-Istat tal-Port tal-organizzazzjonijiet reġjonali tal-ġestjoni tas-sajd rilevanti.

               5. L-awtorità kompetenti ta’ Greenland tista’ tawtorizza lill-UE tosserva l-ispezzjoni.

               6. Il-kaptan tal-bastiment tal-Unjoni Ewropea għandu jħalli lill-ispetturi jitilgħu abbord u jagħmlu xogħolhom u għandu jiffaċilitalhom xogħolhom u l-imbark tagħhom.

               7. L-ispetturi m’għandhomx jindaħlu fil-kuntatt bejn il-kaptan tal-bastiment tal-Unjoni Ewropea u l-Istat tal-bandiera u/jew sid il-bastiment. Il-kaptani ma għandhomx ikunu meħtieġa jiżvelaw informazzjoni kummerċjalment sensittiva fuq frekwenzi tar-radju miftuħin.

               8. Fi tmiem kull spezzjoni, l-ispetturi għandhom ifasslu rapport tal-ispezzjoni. Il-kaptan tal-bastiment tal-Unjoni Ewropea għandu d-dritt iżid il-kummenti tiegħu fir-rapport tal-ispezzjoni. Ir-rapport tal-ispezzjoni għandu jiġi ffirmat mill-ispettur li jkun qed ifasslu u mill-kaptan tal-bastiment tal-Unjoni Ewropea. Jekk il-kaptan tal-bastiment jirrifjuta li jiffirma r-rapport, huwa jrid jagħti r-raġunijiet tiegħu għal dan bil-miktub u l-ispettur għandu jikteb “irrifjuta li jiffirma” fuq ir-rapport.

               9. L-ispetturi għandhom jagħtu kopja tar-rapport tal-ispezzjoni lill-kaptan tal-bastiment tal-Unjoni Ewropea qabel ma jħallu l-bastiment. L-awtorità kompetenti ta’ Greenland għandha tibgħat kopja elettronika tar-rapport tal-ispezzjoni lill-awtorità kompetenti tal-UE u lill-Istat Membru tal-bandiera fi żmien tmint ijiem tal-kalendarju mill-ispezzjoni, mingħajr ħsara għad-dispożizzjonijiet imsemmija fil-paragrafu 1 tat-Taqsima 7. Fejn ikun xieraq, din l-informazzjoni għandha titqiegħed għad-dispożizzjoni tal-organizzazzjonijiet reġjonali tal-ġestjoni tas-sajd rilevanti.

               Taqsima 6: Skema ta’ osservaturi

               1.L-attivitajiet tas-sajd fiż-żona tas-sajd ta’ Greenland għandhom jidħlu fil-qafas tal-iskema tal-osservaturi prevista fil-liġijiet ta’ Greenland. Il-kaptani tal-bastimenti tas-sajd tal-UE li għandhom awtorizzazzjoni tas-sajd biex jistadu fiż-żona tas-sajd ta’ Greenland għandhom jikkooperaw mal-awtoritajiet kompetenti ta’ Greenland biex l-osservaturi jitħallew jitilgħu abbord.

               2.L-awtoritajiet kompetenti ta’ Greenland għandhom iħallsu l-paga u l-kontribuzzjonijiet soċjali tal-osservatur.

               3.L-osservatur għandu jimbarka f’port maqbul b’mod reċiproku mill-awtorità kompetenti ta’ Greenland u minn sid il-bastiment. Jekk l-osservatur ma jasalx għall-imbark fi żmien tliet sigħat mid-data u l-ħin previsti, sid il-bastiment għandu jinħeles awtomatikament mill-obbligu tiegħu li jħalli lill-osservatur jimbarka. Huwa għandu jkun ħieles li jħalli l-port u li jibda l-attivitajiet tas-sajd tiegħu.

               4.Waqt li jkunu abbord l-osservaturi għandhom:

               (a)
                     jieħdu l-miżuri x-xierqa kollha sabiex ma jinterrompux jew ma jfixklux l-attivitajiet tas-sajd;

               (b)
                     jirrispettaw il-proprjetà u t-tagħmir li jkun hemm abbord; u

               (c)
                     jirrispettaw in-natura kunfidenzjali ta’ kull dokument tal-bastiment.

               5. Waqt li jkunu abbord l-osservaturi għandhom iwettqu biss il-kompiti li ġejjin:

               (a)
                     jivverifikaw l-entrati fil-ġurnal ta’ abbord, fosthom il-kompożizzjoni tal-qabda skont l-ispeċi, il-kwantità u l-piż tal-ħut ħaj u pproċessat; u r-rapporti tas-sejħiet bir-radju u tal-VMS;

               (b)
                     iżommu rekords iddettaljati tal-attivitajiet ta’ kuljum tal-bastiment, kemm jekk dan ikun qed jistad u kemm jekk le;

               (c)
                     għal kull refgħa, jirreġistraw it-tip ta’ rkaptu użat, id-daqs tal-malja, l-aċċessorji, id-dejta dwar l-isforz u l-qabda, il-koordinati, il-fond, kemm iddewwem l-irkaptu f’qiegħ il-baħar, il-kompożizzjoni tal-qabda, il-ħut li ntrema lura l-baħar u l-ħut miżmum li kien iżgħar milli suppost; u

               (d)
                     jimmonitorjaw il-funzjonament tas-sistema ta’ lokalizzazzjoni bis-satellita u jirrappurtaw dwar kull interruzzjoni tagħha jew tbagħbis fiha.

               6. Kull bastiment għandu jipprovdi lill-osservatur b’akkomodazzjoni u ikel li jkunu tal-istess standard bħal dawk ipprovduti lill-uffiċjali abbord.

               7. Il-kaptan għandu jikkoopera mal-osservatur u jgħinu kif ikun hemm bżonn sabiex dan ikun jista’ jwettaq dmirijietu. Din il-kooperazzjoni għandha tinkludi l-fatt li l-osservatur jingħata l-aċċess li jista’ jkun meħtieġ għall-qabdiet miżmumin abbord, fosthom dawk li l-bastiment ikunu beħsiebu jarmi lura l-baħar.

               8.Kull trasferiment tal-osservaturi tas-sajd fuq il-baħar għandu jitwettaq binhar, f’kundizzjonijiet sikuri, minn ekwipaġġ li jkollu ċertu esperjenza, u dejjem jekk l-osservaturi tas-sajd ikunu taw il-kunsens kollu tagħhom għal dan u b’mod ġenerali dan għandu jsir bl-aqwa kundizzjonijiet tas-sigurtà possibbli.

               9.F’każ li jkun hemm trasferiment fuq il-baħar, il-kaptan tal-bastiment għandu jikkoopera bis-sħiħ biex jiżgura s-sikurezza tal-osservaturi.

               10. Ir-rapport tal-osservatur

               10.1. Qabel ma jħalli l-bastiment, l-osservatur għandu jissottometti rapport tal-osservazzjonijiet tiegħu lill-kaptan tal-bastiment. Il-kaptan tal-bastiment għandu d-dritt jagħmel kummenti fir-rapport tal-osservatur. Ir-rapport għandu jiġi ffirmat mill-osservatur u mill-kaptan. Il-kaptan għandu jirċievi kopja tar-rapport tal-osservatur.

               10.2. Malli l-awtorità kompetenti ta’ Greenland tirċievi talba għal dan mingħand l-awtorità kompetenti tal-UE jew l-Istat Membru tal-bandiera, hija għandha tibagħtilhom kopja tar-rapport tal-osservatur fi żmien tmint ijiem tax-xogħol minn meta tirċievi t-talba.

               Taqsima 7: Ksur tar-regoli

               1.Trattament tal-ksur

               1.1.Kull ksur imwettaq fiż-żona tas-sajd ta’ Greenland minn bastiment tas-sajd tal-Unjoni Ewropea li jkollu awtorizzazzjoni tas-sajd skont id-dispożizzjonijiet ta’ dan l-Anness għandu jissemma f’rapport tal-ispezzjoni.

               1.2.L-iffirmar tar-rapport tal-ispezzjoni min-naħa tal-kaptan għandu jkun mingħajr ħsara għad-dritt tal-kaptan u/jew ta’ sid il-bastiment li jiddefendu ruħhom mill-akkuża tal-ksur.

               1.3.Għal kull ksur imwettaq fiż-żona tas-sajd ta’ Greenland minn bastiment tal-Unjoni Ewropea li jkollu awtorizzazzjoni tas-sajd skont il-Ftehim, l-avviż tal-ksur iddefinit u s-sanzjonijiet marbutin miegħu imposti fuq il-kaptan jew fuq il-kumpanija tas-sajd għandhom jintbagħtu direttament lis-sidien tal-bastimenti skont il-proċeduri stabbiliti fil-Liġijiet ta’ Greenland li huma fis-seħħ.

               1.4.L-awtorità kompetenti ta’ Greenland għandha tibgħat kopja tar-rapport tal-ispezzjoni u tal-avviż tal-ksur lill-awtorità kompetenti tal-UE u lill-Istat Membru tal-bandiera bil-posta elettronika malajr kemm jista’ jkun.

               1.5.Meta s-soluzzjoni għall-ksur tkun tinvolvi proċedimenti legali, qabel jingħata bidu għalihom, u sakemm il-ksur ma jkunx jinvolvi att kriminali, għandha tinbeda proċedura biex tinstab soluzzjoni amikevoli għall-ksur allegat fi żmien erbat ijiem minn meta jintbagħat l-avviż tal-ksur. Jekk ma tkunx tista’ tinstab soluzzjoni amikevoli bħal din, għandhom jinbdew il-proċedimenti legali normali.

               2.Detenzjoni tal-bastiment

               2.1.L-awtoritajiet ta’ Greenland għandhom javżaw lill-awtorità kompetenti tal-UE u lill-Istat tal-bandiera minnufih b’kull detenzjoni ta’ bastiment tas-sajd tal-Unjoni Ewropea li jkollu awtorizzazzjoni tas-sajd skont il-Ftehim. F’dan l-avviż għandhom jingħataw ir-raġunijiet għad-detenzjoni u miegħu għandha tintbagħat l-evidenza ddokumentata tal-ksur allegat.

               2.2.Qabel ma jieħdu kwalunkwe miżura oħra kontra l-bastiment tal-Unjoni Ewropea miżmum jew kontra l-kaptan, l-ekwipaġġ jew il-merkanzija tiegħu, ħlief għal miżuri mmirati biex titħares l-evidenza, l-awtoritajiet ta’ Greenland għandhom jaħtru uffiċjal li jkun responsabbli għall-investigazzjoni u għandhom jorganizzaw, fuq talba tal-awtorità tal-UE, fi żmien jum wieħed tax-xogħol minn meta jintbagħat l-avviż dwar id-detenzjoni tal-bastiment, laqgħa ta’ informazzjoni. Rappreżentant tal-Istat tal-bandiera u ta’ sid il-bastiment jista’ jattendi din il-laqgħa.

               3.Pieni għall-ksur

               3.1.L-awtoritajiet ta’ Greenland għandhom jistabbilixxu l-piena għall-ksur skont id-dispożizzjonijiet tal-leġiżlazzjoni nazzjonali fis-seħħ tagħhom.

               3.2.F’każ li tinstab soluzzjoni amikevoli għall-ksur allegat, kull piena li għandha titħallas għandha tiġi stabbilita billi wieħed jirreferi għal-leġiżlazzjoni nazzjonali ta’ Greenland.

               4.Proċedimenti legali – Garanzija bankarja

               4.1.Jekk ma tkunx tista’ tinstab soluzzjoni amikevoli u l-ksur jitressaq quddiem il-qorti kompetenti, sid il-bastiment tas-sajd tal-Unjoni Ewropea li jkun wettaq il-ksur għandu jiddepożita garanzija bankarja f’bank magħżul mill-awtorità kompetenti ta’ Greenland, li l-ammont tagħha, kif stabbilit mill-awtorità kompetenti ta’ Greenland, ikun ikopri l-ispejjeż marbutin mad-detenzjoni tal-bastiment tas-sajd tal-Unjoni Ewropea, il-multa stmata u kwalunkwe kumpens li jista’ jkun hemm ’il quddiem. Il-garanzija bankarja ma tistax tiġi rkuprata qabel ma jkunu ġew konklużi l-proċedimenti legali. Madankollu, f’każ li l-proċedimenti legali jdumu għaddejjin iktar minn erba’ snin, l-awtorità kompetenti ta’ Greenland għandha taġġorna lill-awtorità kompetenti tal-UE u lill-Istat tal-bandiera kkonċernat b’mod regolari dwar il-passi li qed jittieħdu biex jiġu konklużi l-proċedimenti legali.

               4.2Il-garanzija bankarja għandha tiġi rrilaxxata u tingħata lura lil sid il-bastiment mingħajr dewmien wara li tinqata’ s-sentenza:

               (a)
                     kollha kemm hi, jekk ma tkun ġiet imposta l-ebda piena;

               (b)
                     skont l-ammont tal-bilanċ li jkun għad fadal, jekk il-piena tkun multa li tkun inqas mill-ammont tal-garanzija bankarja.

               4.3Il-proċedimenti legali għandhom jinfetħu malajr kemm jista’ jkun skont il-liġijiet nazzjonali.

               4.4L-awtoritajiet ta’ Greenland għandhom jgħarrfu lill-UE bir-riżultat tal-proċedimenti legali fi żmien 14-il jum minn meta tinqata’ s-sentenza.

               5.Rilaxx tal-bastiment u tal-ekwipaġġ

               5.1Il-bastiment tas-sajd tal-Unjoni Ewropea għandu jiġi awtorizzat iħalli l-port u jkompli jistad ladarba tkun ġiet iddepożitata l-garanzija bankarja, jew ladarba tkun tħallset il-multa jew ikunu ġew issodisfati l-obbligi li joħorġu mis-soluzzjoni amikevoli misjuba.

               Kapitolu V – Impriżi konġunti temporanji

               Taqsima 1: Metodu u kriterji għall-valutazzjoni ta’ proġetti għal impriżi konġunti temporanji u għal impriżi konġunti

               1.L-awtoritajiet ta’ Greenland għandhom jgħarrfu lill-awtorità kompetenti tal-UE minnufih jekk tinqala’ xi opportunità għal impriża konġunta temporanja jew għal impriża konġunta ma’ kumpaniji minn dan il-pajjiż. Imbagħad l-awtorità kompetenti tal-UE se tgħarraf lill-Istati Membri kollha tal-UE b’dan kif xieraq. F’każ li titwaqqaf xi impriża konġunta, il-proġetti se jitressqu u jiġu vvalutati skont id-dispożizzjonijiet ta’ dan il-Kapitolu.

               2. B’applikazzjoni tal-Artikolu 10(f) tal-Ftehim, l-UE għandha tibgħat lill-awtoritajiet ta’ Greenland, malajr kemm jista’ jkun u fi kwalunkwe każ sa mhux aktar tard minn għaxart ijiem tax-xogħol qabel il-laqgħa tal-Kumitat Konġunt, dossier tekniku għall-proġetti għal impriżi konġunti temporanji u għal impriżi konġunti li jinvolvu operaturi tal-UE. Il-proġetti għandhom jintbagħtu lill-awtorità kompetenti tal-UE mill-awtoritajiet tal-Istati Membri tal-UE kkonċernati.

               3. Bħala prijorità, il-Kumitat Konġunt għandu jinkoraġġixxi l-użu sħiħ tal-kwoti indikattivi għall-ispeċijiet imniżżlin fl-Artikolu 3(1) tal-Protokoll min-naħa tal-bastimenti tal-UE. Għall-ispeċijiet li għalihom il-Kumitat Konġunt ikun qabel dwar livell iktar baxx ta’ opportunitajiet annwali tas-sajd minn dak indikat fl-Artikolu 3(1) tal-Protokoll mingħajr ma dan kien iġġustifikat abbażi tal-pariri xjentifiċi, mhumiex se jitqiesu proġetti għal impriżi konġunti temporanji u għal impriżi konġunti għall-istess speċi u għall-istess sena kalendarja.

               4. Il-Kumitat Konġunt għandu jivvaluta l-proġetti skont il-kriterji li ġejjin:

               (a)
                     l-ispeċijiet u ż-żoni tas-sajd fil-mira;

               (b)
                     il-qagħda tal-istokkijiet abbażi tal-aqwa pariri xjentifiċi disponibbli u tal-approċċ ta’ prekawzjoni;

               (c)
                     id-dettalji tal-bastimenti u t-teknoloġija adattata għall-attivitajiet tas-sajd proposti;

               (d)
                     fil-każ tal-impriżi konġunti temporanji, it-tul kollu taż-żmien tagħhom u dak tal-attivitajiet tas-sajd; u

               (e)
                     l-esperjenza li sid il-bastiment tal-Unjoni Ewropea u s-sieħeb minn Greenland għandhom fil-qasam tas-sajd.

               5.Il-Kumitat Konġunt għandu joħroġ opinjoni dwar il-proġetti wara li ssir il-valutazzjoni msemmija fil-paragrafu 3.

               6. Għall-ispeċijiet imniżżlin fl-Artikolu 3(1) tal-Protokoll, il-qabdiet li jagħmlu l-bastimenti tal-UE fil-qafas tal-impriżi konġunti temporanji jew tal-impriżi konġunti għandhom ikunu mingħajr ħsara għall-arranġamenti ta’ kondiviżjoni li jeżistu bejn l-Istati Membri tal-UE.

               Taqsima 2: Kundizzjonijiet marbutin mal-aċċess fil-qafas tal-impriżi konġunti temporanji

               1.Awtorizzazzjonijiet tas-sajd

               1.1. Fil-każ tal-impriżi konġunti temporanji, ladarba l-Kumitat Konġunt ikun ħareġ opinjoni pożittiva dwar proġett, il-bastimenti tal-UE kkonċernati għandhom japplikaw għal awtorizzazzjoni tas-sajd skont id-dispożizzjonijiet tal-Kapitolu II. Fuq l-applikazzjoni għandu jiġi indikat b’mod ċar li hija għandha x’taqsam ma’ impriża konġunta temporanja.

               1.2. L-awtorizzazzjoni tas-sajd għandha tinħareġ għat-tul taż-żmien li matulu se ddum għaddejja l-impriża konġunta temporanja, iżda fi kwalunkwe każ għal perjodu li ma jkunx ta’ iktar minn sena kalendarja.

               1.3. Fuq l-awtorizzazzjoni tas-sajd għandu jiġi indikat b’mod ċar li l-qabdiet se jsiru abbażi ta’ opportunitajiet tas-sajd allokati mill-awtoritajiet ta’ Greenland fil-limiti tat-TACs rispettivi ta’ dan il-pajjiż iżda li ma jidħlux fl-opportunitajiet tas-sajd mogħtija skont l-Artikolu 3(1) tal-Protokoll.

               2.Sostituzzjoni ta’ bastimenti

               2.1Bastiment tal-UE li jkun qed jistad fil-qafas ta’ impriża konġunta temporanja jista’ jinbidel b’bastiment ieħor tal-UE li jkollu kapaċità u speċifikazzjonijiet tekniċi simili għalih biss għal raġunijiet iġġustifikati kif xieraq u bil-qbil tal-Partijiet.

               Kapitolu VI – Is-sajd sperimentali

               1. B’applikazzjoni tal-Artikolu 9 u tal-Artikolu 10(g) tal-Ftehim, meta l-awtorità kompetenti tal-UE tkun esprimiet l-interess tagħha lill-awtoritajiet ta’ Greenland li twettaq sajd sperimentali għal speċijiet u stokkijiet li mhumiex imniżżlin fl-Artikolu 3(1) tal-Protokoll:

               1.1. l-awtorità kompetenti tal-UE għandha tibgħat lil Greenland, sa mhux aktar tard minn 15-il jum qabel il-laqgħa tal-Kumitat Konġunt, dossiers tekniċi li jispeċifikaw:

               (a)
                     l-ispeċijiet fil-mira;

               (b)
                     proposta għall-parametri tekniċi tal-kampanja (it-teknoloġija li għandha tintuża għall-attività, it-tul ta’ żmien tagħha, iż-żoni tas-sajd fejn din għandha ssir, eċċ.); u

               (c)
                     il-benefiċċji li mistennija jkun hemm għar-riċerka xjentifika u għall-iżvilupp tal-qasam tas-sajd permezz tal-parteċipazzjoni tal-UE fil-kampanja sperimentali;

               1.2. l-awtoritajiet ta’ Greenland għandhom jgħarrfu lill-Kumitat Konġunt dwar:

               (a)
                     id-dettalji u l-kundizzjonijiet tal-kampanji tas-sajd sperimentali rilevanti mwettqin minn bastimenti nazzjonali u minn bastimenti ta’ pajjiżi terzi;

               (b)
                     ir-riżultati ta’ kwalunkwe kampanja sperimentali preċedenti għall-istess speċi; u

               (c)
                     l-informazzjoni xjentifika eżistenti u informazzjoni oħra rilevanti.

               2. Il-Kumitat Konġunt għandu jivvaluta d-dossiers tekniċi filwaqt li jqis kif xieraq l-aqwa pariri xjentifiċi disponibbli u l-approċċ ta’ prekawzjoni.

               3. Ladarba l-Kumitat Konġunt joħroġ opinjoni pożittiva dwar il-parteċipazzjoni tal-UE, il-livell ta’ din il-parteċipazzjoni u l-parametri tekniċi tal-kampanja tas-sajd sperimentali, il-bastimenti tal-UE għandhom japplikaw għall-awtorizzazzjonijiet tas-sajd skont id-dispożizzjonijiet tal-Kapitolu II. L-awtorizzazzjonijiet tas-sajd m’għandhomx jinħarġu għal perjodu li jaqbeż tmiem is-sena kalendarja.

               4. Id-dispożizzjonijiet kollha tal-Kapitolu IV għandhom japplikaw għall-bastimenti tal-UE li jkunu qed iwettqu sajd sperimentali.

               5. Mingħajr ħsara għall-paragrafu 4, waqt il-kampanja sperimentali fuq il-baħar, il-bastimenti tal-UE kkonċernati għandhom:

               (a)
                     jgħarrfu lill-awtorità kompetenti ta’ Greenland li jkunu bdew il-kampanja u jibagħtulha dikjarazzjoni ta’ kwalunkwe qabda li jkollhom abbord qabel ma jinbeda s-sajd sperimentali;

               (b)
                     jibagħtu, ta’ kull ġimgħa, rapport dwar il-qabdiet li jkunu saru kuljum u għal kull refgħa lill-Istitut tar-Riżorsi Naturali ta’ Greenland, lill-awtorità kompetenti ta’ Greenland u lill-Kummissjoni Ewropea, li jkun jinkludi deskrizzjoni tal-parametri tekniċi tal-kampanja (il-pożizzjoni, il-fond, id-data u l-ħin, il-qabdiet u osservazzjonijiet jew kummenti oħrajn);

               (c)
                     jiżguraw li abbord ikun hemm osservatur wieħed minn Greenland jew osservatur magħżul mill-awtorità kompetenti ta’ Greenland. Ir-rwol tal-osservatur se jkun li jiġbor l-informazzjoni xjentifika mill-qabdiet li jsiru, kif ukoll li jieħu kampjuni mill-qabdiet. L-osservatur għandu jiġi ttrattat bħala uffiċjal tal-bastiment, u sid il-bastiment għandu jkopri l-ispejjeż tal-għajxien tal-osservatur għal kemm idum abbord il-bastiment. L-awtoritajiet ta’ Greenland għandhom jiddeċiedu dwar iż-żmien li l-osservatur iqatta’ abbord, dwar kemm għandu jdum abbord u dwar il-portijiet tal-imbark u tal-iżbark tiegħu; u

               (d)
                     jgħarrfu lill-awtorità kompetenti ta’ Greenland li jkunu temmew il-kampanja sperimentali u jissottomettu l-bastimenti għal spezzjoni qabel ma joħorġu miż-żona tas-sajd ta’ Greenland jekk l-awtorità kompententi ta’ Greenland titlob dan.

               6. Il-qabdiet li jkunu konsistenti mal-kampanja sperimentali u li jkunu nkisbu matulha jibqgħu l-proprjetà ta’ sid il-bastiment.

               7. L-awtorità kompetenti ta’ Greenland għandha taħtar persuna ta’ kuntatt li tkun inkarigata tittratta kull problema mhux prevista li tista’ tinqala li tista’ ttellef l-iżvilupp tas-sajd sperimentali.

               8. Abbażi tar-rakkomandazzjonijiet tal-entitajiet konsultattivi xjentifiċi rilevanti, l-awtoritajiet ta’ Greenland jistgħu jitolbu li jiġu implimentati miżuri ta’ konservazzjoni u ta’ ġestjoni b’rabta mas-sajd sperimentali, fosthom l-għeluq ta’ ċerti żoni għas-sajd jew l-għeluq tas-sajd matul perjodi taż-żmien partikulari.

               Appendiċijiet għal dan l-Anness

               Appendiċi 1 -
                     Il-formola tal-applikazzjoni għal awtorizzazzjoni għas-sajd

               Appendiċi 2 –
                     Id-dettalji ta’ kuntatt tal-awtoritajiet kompetenti ta’ Greenland

               Appendiċi 3 –
                     Il-format tad-dejta tal-VMS

               Appendiċi 4 – L-iskema ta’ flessibbiltà b’rabta mas-sajd għar-redfish pelaġiku fl-ilmijiet ta’ Greenland u fl-ilmijiet taż-żoni tan-NEAFC

               Appendiċi 1 - Il-formola tal-applikazzjoni għal awtorizzazzjoni għas-sajd fiż-żona tas-sajd ta’ Greenland

                        1

                        Stat tal-bandiera

                        2

                        Isem il-bastiment

                        3

                        Numru fir-reġistru tal-flotta tal-UE

                        4

                        Ittri u numru esterni tal-identifikazzjoni

                        5

                        Port tar-reġistrazzjoni

                        6

                        Sinjal internazzjonali tas-sejħa bir-radju (IRCS)

                        7

                        Numru tal-Inmarsat (in-numru tat-telefown, in-numru tat-teleks u l-indirizz tal-posta elettronika)
                           9

                        8

                        Sena tal-kostruzzjoni

                        9

                        Numru tal-OMI (jekk ikun disponibbli)

                        10

                        Tip ta’ bastiment

                        11

                        Tip ta’ rkaptu tas-sajd

                        12

                        Speċi fil-mira u kwantità

                        13

                        Żona tas-sajd (tal-ICES jew tan-NAFO)

                        14

                        Perjodu taż-żmien għal awtorizzazzjoni tas-sajd

                        15

                        Sidien, indirizz tal-persuna fiżika jew ġuridika, numru tat-telefown, numru tat-teleks u indirizz tal-posta elettronika

                        16

                        Operatur tal-bastiment, indirizz tal-persuna fiżika jew ġuridika, numru tat-telefown, numru tat-teleks u indirizz tal-posta elettronika

                        17

                        Isem il-kaptan

                        18

                        Għadd ta’ membri tal-ekwipaġġ

                        19

                        Qawwa tal-magna (f’KW)

                        20

                        Tul totali (L.O.A.)

                        21

                        Tunnellaġġ gross f’TG

                        22

                        Kapaċità tal-friża f’tunnellati kuljum

                        23

                        Ir-rappreżentant (l-aġent), l-isem u l-indirizz

                        24

                        L-indirizz fejn għandha tintbagħat l-applikazzjoni għall-awtorizzazzjoni tas-sajd

                        Il-Kummissjoni Ewropea, id-Direttorat Ġenerali għall-Affarijiet Marittimi u s-Sajd, Rue de la Loi 200, B-1049 Brussell, Numru tal-faks: +32 2 2962338 Indirizz tal-posta elettronika:

                           Mare-licences@ec.europa.eu

               Appendiċi 2 - Id-dettalji ta’ kuntatt tal-awtoritajiet kompetenti ta’ Greenland

               Trażmissjoni tar-rapporti u l-avviżi

               Ir-rapporti u l-avviżi li għandhom jingħataw skont it-taqsimiet 1, 2 u 3 tal-Kapitolu IV għandhom jintbagħtu bid-Daniż, bil-Greenlandiż jew bl-Ingliż.

               –L-avviżi għandhom jintbagħtu permezz tar-radju kostali, tal-faks jew tal-posta elettronika

               lill-Awtorità tal-kontroll tal-liċenzji tas-sajd ta’ Greenland (GFLK) u lill-Kmand tal-Artiku (AKO):

               1.GFLK, numru tat-telefown: +299 34 50 00, numru tal-faks: +299 34 63 60,

               indirizz tal-posta elettronika:

                  GFLK@NANOQ.GL

               ;

               2.AKO, numru tat-telefown: +299 364000, numru tal-faks: +299 364099,

               indirizz tal-posta elettronika:

                  AKO-COMMCEN@MIL.DK

               –Il-ġurnali ta’ abbord tas-sajd għandhom jintbagħtu fl-indirizz li ġej:

               L-Awtorità tal-kontroll tal-liċenzji tas-sajd ta’ Greenland (GFLK)

               Kaxxa postali numru 3900, 501 Nuuk, Greenland.

               L-applikazzjonijiet għal awtorizzazzjoni tas-sajd

               L-applikazzjonijiet għal awtorizzazzjoni tas-sajd u għal permessi oħra jridu jintbagħtu lill-Ministeru tas-Sajd, il-Kaċċa u l-Agrikoltura, permezz tal-faks fin-numru tal-faks li ġej: +299 346355 jew bil-posta elettronika fl-indirizz tal-posta elettronika li ġej:

                  APNN@NANOQ.GL

               Appendiċi 3 - Il-format tad-dejta tal-VMS

               Il-format għall-komunikazzjoni tal-messaġġi tal-VMS liċ-Ċentru għall-Monitoraġġ tas-Sajd tal-Parti l-oħra

               1) Messaġġ ta’ “DĦUL”

                        Element tad-dejta:

                        Kodiċi

                        tal-qasam:

                        Obbligatorju/

                        Fakultattiv

                        Rimarki:

                        Bidu tar-reġistrazzjoni

                        SR

                        O

                        Dettall dwar is-sistema; jindika l-bidu tar-reġistrazzjoni

                        Indirizz

                        AD

                        O

                        Dettall dwar il-messaġġ; il-kodiċi alfa-3 tal-ISO tal-pajjiż tal-Parti destinatarja

                        Mingħand

                        FR

                        O

                        Dettall dwar il-messaġġ; il-kodiċi alfa-3 tal-ISO tal-pajjiż tal-Parti li tkun qed tibgħat il-messaġġ

                        Numru tar-reġistrazzjoni

                        RN

                        F

                        Dettall dwar il-messaġġ; in-numru tas-serje tar-reġistrazzjoni fis-sena rilevanti

                        Data tar-reġistrazzjoni

                        RD

                        F

                        Dettall dwar il-messaġġ; id-data tat-trażmissjoni

                        Ħin tar-reġistrazzjoni

                        RT

                        F

                        Dettall dwar il-messaġġ; il-ħin tat-trażmissjoni

                        Tip ta’ messaġġ

                        TM

                        O

                        Dettall dwar il-messaġġ; it-tip ta’ messaġġ, “ENT”

                        Sinjal tas-sejħa bir-radju

                        RC

                        O

                        Dettall dwar il-bastiment; is-sinjal internazzjonali tas-sejħa bir-radju tal-bastiment

                        Numru ta’ referenza

                        intern

                        IR

                        O

                        Dettall dwar il-bastiment; in-numru uniku tal-bastiment tal-Parti, mogħti bħala l-kodiċi alfa-3 tal-ISO tal-pajjiż tal-bandiera segwit min-numru

                        Numru tar-reġistrazzjoni estern

                        XR

                        F

                        Dettall dwar il-bastiment; in-numru mmarkat fuq il-ġenb tal-bastiment

                        Latitudni

                        LT

                        O

                        Dettall dwar il-pożizzjoni; il-pożizzjoni ± 99.999 (WGS-84)

                        Lonġitudni

                        LG

                        O

                        Dettall dwar il-pożizzjoni; il-pożizzjoni ±999.999 (WGS-84)

                        Veloċità

                        SP

                        O

                        Dettall dwar il-pożizzjoni; il-veloċità tal-bastiment f’wieħed minn kull għaxar mili nawtiċi

                        Rotta

                        CO

                        O

                        Dettall dwar il-pożizzjoni; ir-rotta tal-bastiment fuq skala ta’ 360°grad

                        Data

                        DA

                        O

                        Dettall dwar il-pożizzjoni; id-data tal-pożizzjoni f’UTC (SSSSXXJJ)

                        Ħin

                        TI

                        O

                        Dettall dwar il-pożizzjoni; il-ħin tal-pożizzjoni f’UTC (SSMM)

                        Tmiem ir-reġistrazzjoni

                        ER

                        O

                        Dettall dwar is-sistema; jindika tmiem ir-reġistrazzjoni

               2) Messaġġ/rapport ta’ “POŻIZZJONI”

                        Element tad-dejta:

                        Kodiċi

                        tal-qasam:

                        Obbligatorju/Fakultattiv

                        Rimarki:

                        Bidu tar-reġistrazzjoni

                        SR

                        O

                        Dettall dwar is-sistema; jindika l-bidu tar-reġistrazzjoni

                        Indirizz

                        AD

                        O

                        Dettall dwar il-messaġġ; il-kodiċi alfa-3 tal-ISO tal-pajjiż tal-Parti destinatarja

                        Mingħand

                        FR

                        O

                        Dettall dwar il-messaġġ; il-kodiċi alfa-3 tal-ISO tal-pajjiż tal-Parti li tkun qed tibgħat il-messaġġ

                        Numru tar-reġistrazzjoni

                        RN

                        F

                        Dettall dwar il-messaġġ; in-numru tas-serje tar-reġistrazzjoni fis-sena rilevanti

                        Data tar-reġistrazzjoni

                        RD

                        F

                        Dettall dwar il-messaġġ; id-data tat-trażmissjoni

                        Ħin tar-reġistrazzjoni

                        RT

                        F

                        Dettall dwar il-messaġġ; il-ħin tat-trażmissjoni

                        Tip ta’ messaġġ

                        TM

                        O

                        Dettall dwar il-messaġġ; it-tip ta’ messaġġ, “POS”

                           10Sinjal tas-sejħa bir-radju

                        RC

                        O

                        Dettall dwar il-bastiment; is-sinjal internazzjonali tas-sejħa bir-radju tal-bastiment

                        Numru ta’ referenza

                        intern

                        IR

                        O

                        Dettall dwar il-bastiment; in-numru uniku tal-bastiment tal-Parti, mogħti bħala l-kodiċi alfa-3 tal-ISO tal-pajjiż tal-bandiera segwit min-numru

                        Numru tar-reġistrazzjoni estern

                        XR

                        F

                        Dettall dwar il-bastiment; in-numru mmarkat fuq il-ġenb tal-bastiment

                        Latitudni

                        LT

                        O

                        Dettall dwar il-pożizzjoni; il-pożizzjoni ± 99.999 (WGS-84)

                        Lonġitudni

                        LG

                        O

                        Dettall dwar il-pożizzjoni; il-pożizzjoni ±999.999 (WGS-84)

                        Attività

                        AC

                        F
                           112

                        Dettall dwar il-pożizzjoni; l-ittri “ANC” jindikaw qagħda ta’ rappurtar imnaqqas

                        Veloċità

                        SP

                        O

                        Dettall dwar il-pożizzjoni; il-veloċità tal-bastiment f’wieħed minn kull għaxar mili nawtiċi

                        Rotta

                        CO

                        O

                        Dettall dwar il-pożizzjoni; ir-rotta tal-bastiment fuq skala ta’ 360°grad

                        Data

                        DA

                        O

                        Dettall dwar il-pożizzjoni; id-data tal-pożizzjoni f’UTC (SSSSXXJJ)

                        Ħin

                        TI

                        O

                        Dettall dwar il-pożizzjoni; il-ħin tal-pożizzjoni f’UTC (SSMM)

                        Tmiem ir-reġistrazzjoni

                        ER

                        O

                        Dettall dwar is-sistema; jindika tmiem ir-reġistrazzjoni

               3) Messaġġ ta’ “ĦRUĠ”

                        Element tad-dejta:

                        Kodiċi

                        tal-qasam:

                        Obbligatorju/

                        Fakultattiv

                        Rimarki:

                        Bidu tar-reġistrazzjoni

                        SR

                        O

                        Dettall dwar is-sistema; jindika l-bidu tar-reġistrazzjoni

                        Indirizz

                        AD

                        O

                        Dettall dwar il-messaġġ; il-kodiċi alfa-3 tal-ISO tal-pajjiż tal-Parti destinatarja

                        Mingħand

                        FR

                        O

                        Dettall dwar il-messaġġ; il-kodiċi alfa-3 tal-ISO tal-pajjiż tal-Parti li tkun qed tibgħat il-messaġġ

                        Numru tar-reġistrazzjoni

                        RN

                        F

                        Dettall dwar il-messaġġ; in-numru tas-serje tar-reġistrazzjoni fis-sena rilevanti

                        Data tar-reġistrazzjoni

                        RD

                        F

                        Dettall dwar il-messaġġ; id-data tat-trażmissjoni

                        Ħin tar-reġistrazzjoni

                        RT

                        F

                        Dettall dwar il-messaġġ; il-ħin tat-trażmissjoni

                        Tip ta’ messaġġ

                        TM

                        O

                        Dettall dwar il-messaġġ; it-tip ta’ messaġġ, “EXI”

                        Sinjal tas-sejħa bir-radju

                        RC

                        O

                        Dettall dwar il-bastiment; is-sinjal internazzjonali tas-sejħa bir-radju tal-bastiment

                        Numru ta’ referenza

                        intern

                        IR

                        O

                        Dettall dwar il-bastiment; in-numru uniku tal-bastiment tal-Parti, mogħti bħala l-kodiċi alfa-3 tal-ISO tal-pajjiż tal-bandiera segwit min-numru

                        Numru tar-reġistrazzjoni estern

                        XR

                        F

                        Dettall dwar il-bastiment; in-numru mmarkat fuq il-ġenb tal-bastiment

                        Data

                        DA

                        O

                        Dettall dwar il-pożizzjoni; id-data tal-pożizzjoni f’UTC (SSSSXXJJ)

                        Ħin

                        TI

                        O

                        Dettall dwar il-pożizzjoni; il-ħin tal-pożizzjoni f’UTC (SSMM)

                        Tmiem ir-reġistrazzjoni

                        ER

                        O

                        Dettall dwar is-sistema; jindika tmiem ir-reġistrazzjoni

               4) Dettalji tal-format

               Kull messaġġ fi trażmissjoni tad-dejta huwa strutturat kif ġej:

               –linja mmejla doppja (//) u l-kodiċi “SR” jindikaw il-bidu tal-messaġġ;

               –linja mmejla doppja (//) u l-kodiċi tal-qasam jindikaw il-bidu ta’ element tad-dejta;

               –linja mmejla waħda (/) tissepara l-kodiċi tal-qasam minn mad-dejta;

               –il-pari tad-dejta huma mifrudin bi spazju;

               –il-kodiċi “ER” u linja mmejla doppja (//) jindikaw tmiem ir-reġistrazzjoni.

               Il-kodiċijiet tal-qasam kollha mogħtija f’dan l-Anness huma fil-Format tal-Atlantiku tat-Tramuntana, kif deskritt fl-Iskema ta’ Kontroll u Infurzar tan-NEAFC.

               Appendiċi 4 - L-iskema ta’ flessibbiltà b’rabta mas-sajd għar-redfish pelaġiku fl-ilmijiet ta’ Greenland u fl-ilmijiet taż-żoni tan-NEAFC

               1.Biex bastiment jistad għar-redfish pelaġiku fil-qafas tal-iskema ta’ flessibbiltà b’rabta mas-sajd għal din it-tip ta’ ħuta fl-ilmijiet ta’ Greenland u fl-ilmijiet taż-żoni tan-NEAFC, huwa għandu jkollu awtorizzazzjoni tas-sajd maħruġa minn Greenland skont id-dispożizzjonijiet tal-Kapitolu II tal-Anness tal-Protokoll. L-applikazzjoni u l-awtorizzazzjoni tas-sajd se jirreferu biċ-ċar għall-attivitajiet ’il barra miż-żona tas-sajd ta’ Greenland.

               2.Fiż-żona regolatorja tan-NEAFC għandhom jitħarsu l-miżuri kollha adottati min-NEAFC b’rabta ma’ dan it-tip ta’ sajd.

               3.Bastiment jista’ jistad għar-redfish fil-qafas tal-kwota tiegħu ta’ Greenland għal din it-tip ta’ ħuta biss ladarba jkun uża sehmu mill-kwota tal-UE għar-redfish tan-NEAFC allokat mill-Istat tal-bandiera.

               4.Bastiment jista’ jistad għall-ħut fil-qafas tal-kwota tiegħu ta’ Greenland fl-istess żona tan-NEAFC fejn ikun qabad il-ħut fil-qafas tal-kwota tiegħu tan-NEAFC, dejjem jekk jitħares il-paragrafu 5 t’hawn taħt.

               5.Bastiment jista’ jistad għall-ħut fil-qafas tal-kwota tiegħu ta’ Greenland fiż-żona ta’ konservazzjoni tar-redfish bil-kundizzjonijiet stipulati fir-rakkomandazzjoni tan-NEAFC dwar il-ġestjoni tar-redfish fil-baħar Irminger u fl-ilmijiet ta’ madwaru, minbarra fi kwalunkwe parti li tinsab fiż-żona tas-sajd tal-Iżlanda.

               6.Bastiment li jkun qed iwettaq attivitajiet tas-sajd fiż-żona regolatorja tan-NEAFC għandu jibgħat rapport tal-VMS dwar il-pożizzjoni tiegħu lin-NEAFC permezz taċ-ĊMS tal-Istat tal-bandiera tiegħu skont ir-rekwiżiti regolatorji. Waqt li bastiment ikun qed jistad għall-ħut fiż-żona ta’ konservazzjoni tar-redfish tan-NEAFC fil-qafas tal-kwota ta’ Greenland, iċ-ĊMS tal-Istat tal-bandiera għandu jirranġa b’mod speċifiku biex ir-riżultati tat-teħid tar-rapport tal-VMS dwar il-pożizzjoni tal-bastiment ta’ kull siegħa jintbagħtu liċ-ĊMS ta’ Greenland kważi f’ħin reali.

               7.Il-kaptan tal-bastiment għandu jiżgura li meta jkun qed jibgħat ir-rapporti lin-NEAFC u lill-awtoritajiet ta’ Greenland, il-qabdiet tar-redfish li jkunu nqabdu fiż-żona regolatorja tan-NEAFC abbażi tal-iskema ta’ flessibbiltà ta’ Greenland jiġu identifikati biċ-ċar bħala qabdiet li saru abbażi tal-awtorizzazzjoni tas-sajd ta’ Greenland maħruġa fil-qafas tal-iskema ta’ flessibbiltà.

               (a) Qabel ma bastiment jibda jistad abbażi tal-awtorizzazzjoni tas-sajd ta’ Greenland tiegħu, huwa għandu jibgħat rapport ta’ AVVIŻ TA’ AZZJONI.

               (b) Meta bastiment ikun qed jistad abbażi ta’ awtorizzazzjoni tas-sajd ta’ Greenland, huwa għandu jibgħat ta’ kuljum rapport TAL-QABDIET TA’ KULJUM sa mhux aktar tard min-23:59 f’UTC.

               (c) Malli bastiment jieqaf mill-attivitajiet tas-sajd tiegħu marbutin mal-kwota ta’ Greenland, huwa għandu jibgħat rapport TA’ TMIEM L-AZZJONI.

               Ir-RAPPORT TA’ AVVIŻ TA’ AZZJONI, ir-RAPPORT TAL-QABDIET TA’ KULJUM u r-RAPPORT TA’ TMIEM L-AZZJONI għandhom isiru skont it-Taqsima 2 tal-Kapitolu IV tal-Anness.

               8.Sabiex jitħarsu iktar iż-żoni ta’ estrużjoni tal-larva, l-attivitajiet tas-sajd ma għandhomx jibdew qabel id-data stipulata fir-rakkomandazzjoni tan-NEAFC dwar il-ġestjoni tar-redfish fil-baħar Irminger u fl-ilmijiet ta’ madwaru.

               9.L-Istat tal-bandiera għandu jibgħat rapporti dwar il-qabdiet li jkunu saru abbażi tal-kwota ta’ Greenland fl-ilmijiet ta’ Greenland u fiż-żona regolatorja tan-NEAFC lill-awtoritajiet tal-UE. Dawn għandhom jinkludu l-qabdiet kollha li jkunu saru fil-qafas tal-iskema ta’ flessibbiltà u għandhom jidentifikaw biċ-ċar il-qabdiet u l-awtorizzazzjonijiet tas-sajd korrispondenti.

               10.Fi tmiem l-istaġun tas-sajd kull ĊMS ta’ Stat tal-bandiera għandu jibgħat lill-awtoritajiet ta’ Greenland l-istatistika dwar il-qabdiet marbuta mas-sajd għar-redfish pelaġiku li jkun sar fil-qafas ta’ din l-iskema ta’ flessibbiltà.

                     (1)
                  Il-Kumitat Konġunt se jirrevedi jew jaġġusta l-livell indikattiv tal-opportunitajiet tas-sajd għall-merluzz kif xieraq skont id-dispożizzjonijiet tal-Artikolu 3(2) u 3(3) abbażi tar-riżultati dwar l-investigazzjonijiet ġenetiċi, l-esperimenti tat-tikkettar u l-istħarriġ indipendenti dwar is-sajd fuq il-baħar li għaddejjin bħalissa fuq il-komponenti differenti tal-merluzz (Gadus morhua) fl-ilmijiet ta’ Greenland u b’mod partikulari fuq il-ħut li jbid li jinsab qrib il-kosta tal-Punent ta’ Greenland u ’l barra mill-kosta tal-Punent u tal-Lvant ta’ Greenland, li għandhom jiġu vvalutati mill-Kumitat Konsultattiv tal-ICES, u filwaqt li jqis il-pariri u r-rakkomandazzjonijiet aġġornati dwar il-ġestjoni li l-ICES għandha toħroġ kull sena.

                     (2)
                  Din it-tip ta’ ħuta trid tiġi mistada bix-xbieki tat-tkarkir pelaġiku.

                     (3)
                  Din it-tip ta’ ħuta trid tiġi mistada bix-xbieki tat-tkarkir.

                     (4)
                  Din it-tip ta’ ħuta ma tistax tiġi mistada minn iktar minn sitt bastimenti f’daqqa. Din il-limitazzjoni tal-isforz tista’ tiġi rriveduta fid-dawl ta’ pjan pluriennali ta’ ġestjoni li l-Istati kostali jridu jaqblu dwaru bejniethom.

                     (5)
                  Meta dan ikun jista’ jinqabad, il-bastimenti tal-Unjoni jistgħu jistadu għal mhux aktar minn 7.7 % tat-TAC tal-kapelin fl-istaġun tas-sajd mill-20 ta’ Ġunju sat-30 ta’ April tas-sena ta’ wara, skont id-dispożizzjonijiet tal-Artikolu 3(2) u 3(3).

                     (6)
                  Ir-roundnose grenadier u r-roughhead grenadier m’għandhomx ikunu fil-mira tas-sajd u għandhom jinqabdu biss bħala qabdiet inċidentali flimkien ma’ speċijiet oħrajn fil-mira u l-qabdiet tagħhom għandhom jiġu rrappurtati b’mod separat.

                     (7)
                  Ir-roundnose grenadier u r-roughhead grenadier m’għandhomx ikunu fil-mira tas-sajd u għandhom jinqabdu biss bħala qabdiet inċidentali flimkien ma’ speċijiet oħrajn fil-mira u l-qabdiet tagħhom għandhom jiġu rrappurtati b’mod separat.

                     (8)
                  L-Ordni Eżekuttiva nru 18 tad-9 ta’ Diċembru 2010 tal-Gvern Awtonomu ta’ Greenland dwar is-sorveljanza tas-sajd lil hinn mill-kosta.

                     (9)
                  Din l-informazzjoni tista’ tintbagħat ladarba l-applikazzjoni tkun ġiet approvata.

                     (10)
                  It-tip ta’ messaġġ għandu jiġi mmarkat bl-ittri “MAN” fil-każ ta’ rapporti mibgħuta minn bastimenti b’tagħmir difettuż ta’ lokalizzazzjoni bis-satellita.

                     (11)
                  2Dan japplika biss jekk il-bastiment ikun qed jittrażmetti messaġġi tal-“POS” bi frekwenza mnaqqsa.

    ---documentbreak--- NA ---documentbreak---

               IL-KUMMISSJONI EWROPEA
            Brussell, 16.7.2015
            COM(2015) 346 final
            ANNESS
            tal-
            Proposta għalDEĊIŻJONI TAL-KUNSILL

               dwar il-konklużjoni tal-Protokoll inizjalat fl-20 ta’ Marzu 2015 li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn il-Komunità Ewropea, minn naħa waħda, u l-Gvern tad-Danimarka u l-Gvern Awtonomu ta’ Greenland, min-naħa l-oħra

               ANNESS
               Il-kamp ta’ applikazzjoni tas-setgħat mogħtija u l-proċedura biex tiġi stabbilita l-pożizzjoni tal-Unjoni fil-Kumitat Konġunt

               (1)(1)
                     Il-Kummissjoni għandha tkun awtorizzata tinnegozja mal-awtoritajiet ta’ Greenland u, fejn ikun xieraq u dejjem jekk ikun hemm konformità mal-punt 3 ta’ dan l-Anness, taqbel dwar emendi tal-Protokoll marbutin mal-kwistjonijiet li ġejjin:

               (a)ir-rieżami tal-opportunitajiet tas-sajd skont l-Artikolu 10(2)(d) tal-Ftehim u l-Artikoli 3(2), 3(3) u 8 tal-Protokoll;

               (b)id-deċiżjonijiet dwar il-modalitajiet tal-appoġġ settorjali skont l-Artikolu 5 tal-Protokoll;

               (c)l-emendar tad-dispożizzjonijiet li għandhom x’jaqsmu mal-kundizzjonijiet li jirregolaw l-attivitajiet tas-sajd u mar-regoli dwar l-implimentazzjoni tal-Protokoll u tal-Annessi skont l-Artikolu 10 tal-Ftehim.

               (2)Fil-Kumitat Konġunt stabbilit skont il-Ftehim, l-Unjoni għandha:

               (a)taġixxi skont l-għanijiet li hija ssegwi fil-qafas tal-politika komuni tas-sajd;

               (b)tikkonforma mal-Konklużjonijiet tal-Kunsill tad-19 ta’ Marzu 2012 dwar Komunikazzjoni dwar id-dimensjoni esterna tal-politika komuni tas-sajd;

               (c)tippromwovi pożizzjonijiet li huma konsistenti mar-regoli rilevanti adottati mill-organizzazzjonijiet reġjonali tal-ġestjoni tas-sajd u fil-kuntest tal-ġestjoni konġunta min-naħa tal-Istati kostali.

               (3)Meta jkun previst li tiġi adottata deċiżjoni dwar l-emendi tal-Protokoll imsemmija fil-punt 1 waqt laqgħa tal-Kumitat Konġunt, għandhom jittieħdu l-passi meħtieġa sabiex ikun żgurat li l-pożizzjoni li għandha tintqal f’isem l-Unjoni tkun tqis l-informazzjoni tal-istatistika, bijoloġika u dwar aspetti rilevanti oħra l-iktar riċenti mibgħuta lill-Kummissjoni Ewropea.

               Għal dan il-għan u abbażi ta’ dik l-informazzjoni, is-servizzi tal-Kummissjoni għandhom jibagħtu lill-Kunsill jew lill-korpi preparatorji tiegħu, biżżejjed żmien qabel il-laqgħa rilevanti tal-Kumitat Konġunt, dokument li jispjega fid-dettall l-elementi speċifiċi tal-pożizzjoni proposta tal-Unjoni, għall-analiżi u l-approvazzjoni tiegħu.

               F’dak li għandu x’jaqsam mal-kwistjonijiet imsemmija fil-punt 1(a), il-Kunsill għandu japprova l-pożizzjoni prevista tal-Unjoni b’maġġoranza kkwalifikata tal-voti. Fil-każijiet l-oħra, il-pożizzjoni prevista tal-Unjoni mogħtija fid-dokument ta’ tħejjija għandha titqies li tkun ġiet approvata sakemm għadd ta’ Stati Membri li jkun daqs minoranza li timblokka ma joġġezzjonax għaliha waqt laqgħa tal-korp preparatorju tal-Kunsill jew fi żmien għoxrin jum minn meta jasal id-dokument ta’ tħejjija, skont liema minnhom jiġi l-ewwel. F’każ li jkun hemm xi oġġezzjoni, il-kwistjoni għandha tintbagħat lill-Kunsill.

               Jekk, matul laqgħat ulterjuri, inkluż dawk fuq il-post, ma jkunx jista’ jintlaħaq qbil sabiex il-pożizzjoni tal-Unjoni tkun tqis l-elementi l-ġodda, il-kwistjoni għandha tintbagħat lill-Kunsill jew lill-korpi preparatorji tiegħu.

               Il-Kummissjoni Ewropea hija mistiedna tieħu l-passi kollha meħtieġa, fiż-żmien dovut, sabiex tiżgura s-segwitu tad-deċiżjoni tal-Kumitat Konġunt, inkluż, fejn ikun xieraq, il-pubblikazzjoni tad-deċiżjoni rilevanti f’Il-Ġurnal Uffiċjali tal-Unjoni Ewropea u t-tressiq ta’ kwalunkwe proposta meħtieġa għall-implimentazzjoni ta’ dik id-deċiżjoni.